CELEX: 52011PC0884
Language: fi
Date: 2011-12-14
Title: Ehdotus NEUVOSTON ASETUS vuosina 2014–2020 toteutettavasta Kansalaisten Eurooppa -ohjelmasta

|
			
		
		
		52011PC0884
		
			Ehdotus NEUVOSTON ASETUS vuosina 2014–2020 toteutettavasta Kansalaisten Eurooppa -ohjelmasta /* KOM/2011/0884 lopullinen - 2011/0436 (APP) */
			
				
		
		
			
			   	PERUSTELUT
1.           EHDOTUKSEN TAUSTA
1.1.                
Yleinen tausta
On tärkeää ja merkityksellistä kannustaa
kansalaisia olemaan laajemmin mukana Euroopan unioniin ja sen edustamiin
asioihin liittyvässä toiminnassa ja helpottaa heidän osallistumistaan. Olisi
lisättävä kansalaisten osallistumista ajankohtaisiin tapahtumiin ja
varmistettava, että he ymmärtävät paremmin unionin historian ja sen
syntyvaiheet kahden hirvittävän maailmansodan jälkimainingeissa. Edellisissä
kansalaisohjelmissa on tartuttu menestyksekkäästi näihin haasteisiin, ja tätä
työtä on jatkettava unionin tasolla näiden kysymysten käsittelemiseksi.
Kuten puheenjohtaja Barroso totesi puheessaan
unionin tilasta vuonna 2011, meneillään on unionin koko historian suurin
kriisi. Kriisi on rahoituksellinen, taloudellinen ja yhteiskunnallinen, mutta
kyse on myös luottamuksen horjumisesta. Näin laajamittaisia taloudellisia ja
yhteiskunnallisia ongelmia ei ratkaista kansallisilla suunnitelmilla eikä edes
hallitusten välisellä yhteistyöllä, mutta kansalaiset eivät vieläkään ole
täysin tietoisia unionin roolista ja saavutuksista. Komission on siis
löydettävä tapoja lisätä kansalaisten tietoisuutta ja ymmärrystä unionin
yhdentymiskehityksestä. 
Euroopan unionista tehty sopimus tuo unionia
lähemmäksi kansalaisiaan ja synnyttää rajatylittävää keskustelua
EU-politiikasta: sen 11 artiklalla otetaan käyttöön osallistavan demokratian
kokonaan uusi ulottuvuus, jonka yksi avaintekijä on uusi kansalaisten
aloiteoikeus.
Komissio ehdottaa, että tämän ohjelman
puitteissa ryhdyttäisiin toimiin valmiuksien luomiseksi
kansalaisosallistumiselle (joka olisi strategisen kolmion yksi sivu
kansalaisten tarpeisiin vastaamisen ja kansalaisten oikeuksien edistämisen
ohella). Ohjelmalla pyritään 
(1)                   
kehittämään kansalaisyhteiskunnan valmiuksia
osallistua unionin politiikan laadintaprosessiin;
(2)                   
luomaan tukirakenteita, joiden kautta tällaisten
keskustelujen tulokset kanavoidaan asianomaisen tason päätöksentekijöille;
(3)                   
tarjoamaan yksittäisille kansalaisille lisää
tilaisuuksia osallistua keskusteluihin ja väittelyihin unioniin liittyvistä
kysymyksistä.
1.2.                
Ehdotuksen perustelut ja tavoitteet
Ohjelmalla pyritään täyttämään tarve saada
aikaan aidompaa, todellista keskustelua unioniin liittyvistä kysymyksistä
paikallisella, alueellisella ja kansallisella tasolla, mistä se voidaan siirtää
yleiseurooppalaiseen viitekehykseen. Ohjelma pyrkii saavuttamaan laajan joukon
kansalaisia – ne, jotka eivät yleensä hakeudu vaikuttamaan tai osallistumaan
unionin asioihin – monien eri järjestöjen kautta siten, että ihmiset ottaisivat
ensimmäisen askeleen ja tulisivat mukaan toimintaan. Toiminnan (unioniin
liittyvä) sisältö ja muoto voivat olla millaisia tahansa, kunhan niillä on
rajatylittävä tai eurooppalainen ulottuvuus. Ohjelman lähestymistapa on
horisontaalisen, eikä sen tarkoituksena ei ole korvata aihepiirikohtaisia
ohjelmia eikä monistaa niiden kuulemisprosessia unionin tasolla, vaan saada
kansalaiset liikkeelle paikallistasolla keskustelemaan Euroopan etua koskevista
konkreettisista kysymyksistä. Näin kansalaiset tiedostaisivat, mikä vaikutus
unionin politiikoilla on heidän jokapäiväiseen elämäänsä. He myös
tiedostaisivat, että he voivat vaikuttaa Euroopan etuihin ja hyötyä niistä, ja
ymmärtäisivät, mikä unionin tehtävä on.
Ohjelman perustana on nykyisen Kansalaisten
Eurooppa -ohjelman (2007–2013) vahvuuksien ja heikkouksien analyysi, jonka
pohjalta suunnitellaan tulevan ohjelman rakenne, kohderyhmä, laajuus ja
näkyvyys yhteiskunnallisessa ja maantieteellisessä mielessä, vaikutusten
analyysi ja hyödyntämis- ja levittämismekanismit.
Tulevan ohjelman yleistavoite on
”muistiperinnön vahvistaminen ja kansalaisten osallistumisvalmiuksien
lisääminen unionin tasolla”. Ohjelmalla täytetään tähän liittyvä tarve luoda
tukirakenteita, joiden kautta keskustelujen tulokset kanavoidaan asianomaisen
tason päätöksentekijöille. Tätä tarkoitusta varten ohjelmalla parannetaan
kansalaisjärjestöjen valmiuksia saada kansalaiset osallistumaan demokraattiseen
toimintaan unionissa. Ehdotettuina erityistavoitteina on
–                        
virittää muistiperintöä, unionin yhdentymistä ja
historiaa koskevaa keskustelua, pohdintaa ja yhteistyötä;
–                        
parantaa kansalaisten ymmärrystä ja valmiuksia
osallistua unionin politiikan laadintaprosessiin ja luoda lisää tilaisuuksia
toimia yhteisvastuullisesti ja osallistua kansalaisyhteiskuntaan ja
vapaaehtoistoimintaan unionin tasolla.
Koska uuden ohjelman ehdotettuja
erityistavoitteita on rajoitettu, on määriteltävä uudet toiminnalliset
tavoitteet. Niillä lisätään komission valmiuksia asettaa vakaita
indikaattoreita, joiden avulla edistyminen ja vaikutukset voidaan mitata
objektiivisemmin ja yksityiskohtaisemmin.
–                        
Autetaan järjestöjä edistämään muistiperintöä,
eurooppalaisia arvoja ja historiaa koskevaa keskustelua ja toimintaa;
–                        
Autetaan Euroopan yleisen edun mukaisia järjestöjä,
ylikansallisia kumppanuuksia ja verkostoja edistämään kansalaisten
vuorovaikutusta unioniin liittyvissä asioissa;
–                        
Horisontaalinen ulottuvuus: hankkeen tulosten
analyysi, levittäminen ja hyödyntäminen sisäisin ja ulkoisin toimin.
1.3.                
Johdonmukaisuus suhteessa unionin muuhun politiikkaan
ja muihin tavoitteisiin
Euroopan unionista tehdyn sopimuksen 11
artiklassa määrätään, että unionin toimielimet antavat kansalaisille ja
etujärjestöille mahdollisuuden esittää ja vaihtaa julkisesti mielipiteitä
kaikilla unionin toiminta-aloilla. Samassa artiklassa viitataan toimielinten
velvollisuuteen käydä avointa ja säännöllistä vuoropuhelua
kansalaisyhteiskunnan kanssa ja komission velvoitteeseen suorittaa sidosryhmien
laajamittaisia kuulemisia sekä otetaan käyttöön kansalaisaloite. Syyskuussa 2009
antamissaan poliittisissa suuntaviivoissa puheenjohtaja Barroso peräänkuulutti
huomattavasti voimakkaampaa keskittymistä kansalaisiin, joiden olisi oltava
Euroopan politiikan keskipisteessä. Kuten jäljempänä kuvataan, suunnitelmissa
on liittää seuraavan sukupolven Kansalaisten Eurooppa -ohjelma paljon
tiiviimmin konkreettiseen politiikan laadintaan. Tämän seurauksena yhteistyö
tulee tiivistymään politiikat ja ohjelmat täytäntöönpanevien komission
yksiköiden välillä.
Ohjelma on yksi välineistä, joilla EU-sopimuksen
10 ja 11 artiklan demokraattiset periaatteet liitetään unionin moniin
alakohtaisiin politiikkoihin luopumatta kuitenkaan vuoropuheluista, joita
Euroopan komissio käy kansalaisten, sidosryhmien ja intressitahojen kanssa.
Seuraavan sukupolven Kansalaisten Eurooppa -ohjelma antaa kansalaisille
mahdollisuuksia vaihtaa näkemyksiä kaikista unionin toimialoista kaikissa
virallisen päätöksentekoprosessin vaiheissa. Hankkeiden aihepiirien
liittämisellä paikalliseen ja alueelliseen yhteyteen ja sidosryhmien
koostumuksella on merkittäviä synergiaetuja muiden unionin ohjelmien kanssa
muun muassa työllisyyden, sosiaaliasioiden, koulutuksen, tutkimuksen ja
innovoinnin, nuorison, kulttuurin, oikeusasioiden, naisten ja miesten
tasa-arvon, syrjimättömyyden ja aluepolitiikan aloilla.
Lisäksi ohjelma täydentää jäsenvaltioissa
sijaitsevien Euroopan komission edustustojen tekemää työtä. Edustustot
osallistuvat ohjelmasta tiedottamiseen ja sen edistämiseen niin paljon kuin
mahdollista niiden toimeksiannon mukaisesti, joka on kommunikoida kansalaisten
kanssa heidän kotimaassaan.
2.           INTRESSITAHOJEN KUULEMISEN
JA VAIKUTUSTEN ARVIOINNIN TULOKSET
2.1         Intressitahojen kuuleminen
Tärkeimpiä sidosryhmiä on kuultu erittäin
laajasti Kansalaisten Eurooppa -ohjelmasta. Niiden näkemyksiä on pyydetty
seuraavissa tilaisuuksissa:
–                        
20. kesäkuuta 2010 järjestettiin Brysselissä
kuulemistapaaminen, johon osallistuivat seuraavat tärkeät sidosryhmät:
tavanomaisiin kuulemisiin osallistuvan ryhmän jäsenet, Euroopan kansalaisuuden
kansalliset yhteyspisteet (PEC), Euroopan kuntien ja alueiden neuvosto (CEMR),
ystävyyskaupunkitoiminnan koordinaattorit sekä ohjelmakomitean jäsenet.
Käsittely perustui avoimeen esityslistaan ja aktiivisen osallistumisen
lähestymistapaan.
–                        
27. lokakuuta 2010 käynnistettiin verkossa julkinen
kuuleminen Kansalaisten Eurooppa -ohjelman tulevaisuudesta komission
interaktiivisen politiikan suunnittelun (IPM) välineen avulla. Kuulemiseen sai
osallistua 5. tammikuuta 2011 asti, ja kommentteja pyydettiin kaikilta
intressitahoilta: yksittäisiltä kansalaisilta, kansalaisyhteiskunnan
järjestöiltä, viranomaisilta ja hallintoelimiltä, tutkimuslaitoksilta ja
innovaatioinstituuteilta, eurooppalaisilta ja kansainvälisiltä organisaatioilta
ja muilta tahoilta. Vastauksia saatiin 412, ja erikseen vielä viisi
lisäkommenttia. Komissio on analysoinut esitetyt näkemykset ulkopuolisen
konsultin avulla. Julkisen kuulemisen tulokset ja yksityiskohtainen analyysi
ovat saatavilla osoitteessa http://ec.europa.eu/citizenship. 
–                        
21. kesäkuuta 2011 järjestettiin Brysselissä toinen
sidosryhmien tapaaminen, johon saapui 100 osanottajaa.
–                        
Touko-kesäkuussa 2011 toteutettiin kolme
kohderyhmien kyselytutkimusta Wienissä, Pariisissa ja Varsovassa.
Kyselytutkimukset koskivat ohjelman eri osa-alueita (ystävyyskaupunkitoimintaa,
kansalaisyhteiskunnan kehittymisen vaikutuksia, muistiperintöä) ja ne
saattoivat sidosryhmät yhteen tutkijoiden, paikallis- ja valtionhallinnon sekä
toimittajien kanssa. 
–                        
Sidosryhmien säännöllinen kuuleminen: 2–3
tapaamista vuodessa komission ja noin 70:n Kansalaisten Eurooppa ‑ohjelmassa
aktiivisesti mukana olevan eurooppalaisen järjestön välillä. 
2.2         Asiantuntijatiedon käyttö
Laatiessaan vaikutustenarviointia
ohjelmaehdotuksen valmistelun yhteydessä komissio otti huomioon
asiantuntijatiedot, jotka sidosryhmät esittivät kahdessa sidosryhmätapaamisessa
ja jotka intressitahot esittivät julkisessa verkkokuulemisessa. Näitä tietoja
verrattiin keväällä 2011 kuultujen kohderyhmien asiantuntijatietoihin. 
Jotta nykyisen ohjelman kokemukset saataisiin
hyödynnettyä, ulkopuolinen konsultti suoritti vuonna 2010 välivaiheen
arvioinnin. Siitä saatiin merkittävästi tärkeää tietoa, jota käytettiin hyväksi
sekä vaikutusten arvioinnissa että ohjelmaehdotuksessa.
2.3         Vaikutusten arviointi
Täysimittainen vaikutusten arviointi
suoritettiin kesällä 2011. Vaikutustenarviointilautakunta käsitteli kertomusta
21. syyskuuta 2011 ja pyysi siihen useita parannuksia. Eritoten se pyysi
toimittamaan täydellisemmän ja kohdennetumman ongelma-analyysin, täsmentämään
tavoitteet paremmin, suunnittelemaan ja arvioimaan olennaiset
toimintavaihtoehdot sekä selkeyttämään arviointijärjestelyä ja määrittämään
selkeämmät edistymistä ilmaisevat indikaattorit. Nämä seikat on sisällytetty
nykyiseen kertomukseen.
Lisäksi ohjelma liitettiin monivuotisen
rahoituskehyksen 2014–2020 kumulatiiviseen vaikutusten arviointiin.
3.           EHDOTUKSEN OIKEUDELLINEN
SISÄLTÖ
3.1         Ehdotetun toimen lyhyt
kuvaus
Euroopan komissio ehdottaa vuosiksi 2014–2020
Kansalaisten Eurooppa -ohjelmaa, joka rakentuu nykyiselle ohjelmalle.
Ohjelmalla pyritään lisäämään valmiuksia kansalaisosallistumiseen unionin
tasolla ja näin pääsemään laajempaan päämäärään, joka on
kansalaisosallistumisen edistäminen sekä tietoisuuden ja ymmärryksen lisääminen
unioniin liittyvistä asioista. Ohjelmalla on kaksi ulottuvuutta, joista
toisessa autetaan Euroopan yleisen edun mukaisia järjestöjä, ylikansallisia
kumppanuuksia ja verkostoja edistämään kansalaisten vuorovaikutusta unioniin
liittyvissä asioissa ja toisessa autetaan järjestöjä, jotka edistävät
eurooppalaisia arvoja ja historiaa koskevaa keskustelua ja toimintaa. Koko
ohjelman läpi leikkaavana toimena aiotaan toteuttaa ohjelman toimintojen
tuottamien tulosten analyysi, levittäminen ja hyödyntäminen. Ohjelma pannaan
edeltäjänsä tavoin täytäntöön avoimiin ehdotuspyyntöihin perustuvilla
toiminta-avustuksilla ja toimikohtaisilla avustuksilla sekä tarjouspyyntöihin
perustuvilla palvelusopimuksilla. Komissio voi kustannus-hyötyanalyysin
perusteella käyttää olemassa olevaa toimeenpanovirastoa ohjelman
täytäntöönpanemiseksi tiettyjä yhteisön ohjelmien hallinnointitehtäviä
hoitavien toimeenpanovirastojen asemasta 19. joulukuuta 2002 annetun neuvoston
asetuksen (EY) N:o 58/2003 mukaisesti.
3.2         Oikeusperusta
SEUT-sopimuksen 352 artikla.
3.3         Toissijaisuusperiaate
Euroopan unionista tehdyn sopimuksen 11
artiklassa määrätään unionin toimielinten velvollisuuksista antaa
”kansalaisille ja etujärjestöille mahdollisuus esittää ja vaihtaa julkisesti
mielipiteitä kaikilla unionin toiminta-aloilla”. Samassa artiklassa viitataan
toimielinten velvollisuuteen käydä ”avointa ja säännöllistä vuoropuhelua
etujärjestöjen ja kansalaisyhteiskunnan kanssa” ja komission velvoitteeseen
suorittaa sidosryhmien laajamittaisia kuulemisia sekä otetaan käyttöön
eurooppalainen kansalaisaloite. 
Näiden perussopimuksen määräysten
toteutumiseksi tarvitaan tarkoituksenmukaisia keinoja. Kansalaisten Eurooppa
-ohjelma on yksi näistä keinoista, ja toinen on Euroopan parlamentin ja
neuvoston asetus (EU) N:o 211/2011 kansalaisaloitteesta.
Unionin tuoma lisäarvo voidaan osoittaa myös
uuden ohjelman yksittäisten toimien tasolla:
–                        
”Muistiperintö ja Euroopan kansalaisuus” -ohjelmalohkossa pyritään auttamaan järjestöjä edistämään Euroopan
yhdentymistä ja historiaa koskevaa keskustelua ja toimintaa ylikansallisella
tasolla tai kun kyseessä on selkeä eurooppalainen ulottuvuus. Tietyissä
historiaan liittyvissä toimissa riittää eurooppalainen ulottuvuus.
Historialliset arkistot ja muistiperintökohteet ovat paikkaan sidottuja, mutta
niillä on usein unionin laajuista merkitystä. 
–                        
”Demokraattiseen toimintaan osallistuminen ja
kansalaisvaikuttaminen” ‑ohjelmalohkossa
pyritään parantamaan kansalaisten ymmärrystä ja valmiuksia osallistua unionin
politiikan laadintaprosessiin. Sillä pyritään myös luomaan lisää tilaisuuksia
toimia yhteisvastuullisesti ja osallistua kansalaisyhteiskuntaan ja
vapaaehtoistoimintaan unionin tasolla. Näin laaja toiminta-ala ja korkea
tavoitetaso voidaan saavuttaa ainoastaan unionin toimilla.
–                        
”Tulosten hyödyntäminen” kattaa koko ohjelman horisontaalisesti. Siinä keskitytään edellä
mainittujen lohkojen hankkeiden tulosten analyysiin, levittämiseen,
hyödyntämiseen ja niistä tiedottamiseen. Kansalliset ja alueelliset foorumit
voisivat auttaa parhaiden käytäntöjen ja ideoiden keräämistä tavoista lisätä
kansalaisosallistumista, mutta tarvitaan myös Euroopan laajuisia foorumeita ja
yhteisiä välineitä, joilla laajennetaan näkökulmaa ja helpotetaan
rajatylittävää vuoropuhelua.
Jäsenvaltiot eivät voi riittävällä tavalla
toteuttaa tämän asetuksen tavoitteita, jotka voidaan ohjelman toimien ja
toimenpiteiden ylikansallisen ja monenvälisen luonteen takia siten toteuttaa
paremmin Euroopan unionin tasolla. 
3.4         Suhteellisuusperiaate
Ehdotus on suhteellisuusperiaatteen mukainen,
koska siinä ei ylitetä sitä, mikä on tarpeen näiden tavoitteiden
saavuttamiseksi Euroopan tasolla.
3.5         Vaikutukset perusoikeuksiin
Ohjelmassa tuetaan välillisesti Euroopan
unionin perusoikeuskirjan 39 artiklassa vahvistettuja unionin kansalaisten
perusoikeuksia. 
4.           TALOUSARVIOVAIKUTUKSET 
Komission ehdotuksessa vuosien 2014–2020
monivuotiseksi rahoituskehykseksi esitetään, että Kansalaisten Eurooppa
-ohjelmalle kohdistetaan 229 miljoonaa euroa käypinä hintoina.
4.1         Täytäntöönpano
Hallinnon osalta asetuksella pyritään
järkeistetympään ja yksinkertaisempaan lähestymistapaan ja sitä myötä parempaan
kustannustehokkuuteen. Mittakaavaedut ovat merkittävät, kun samanluonteisilla
toimilla on samanlaiset täytäntöönpanosäännöt ja menettelyt. Näin yksinkertaistetaan
sekä edunsaajien että EU:n ja jäsenvaltioiden hallintoelinten työtä.
Yksinkertaistaminen on olennaisen tärkeää jo
nykyisessä ohjelmassa, ja uudessa ohjelmassa sitä kehitetään vielä lisää. Kun
käytetään toimeenpanovirastoa koko ohjelmakauden ajan, saadaan aikaan
huomattavia säästöjä hallinto- ja henkilöstöresursseissa. Käyttämällä
kertakorvauksia, kiinteämääräistä rahoitusta, yksikkökustannuksia ja sähköisiä
hakemuksia ja tehostamalla paikan päällä tehtäviä tarkastuksia siten, että
saman alueen järjestöihin tehtävät käynnit kootaan yhteen, vähennetään
hallinnollista taakkaa entisestään ja saadaan aikaan merkittäviä
kustannussäästöjä.
2011/0436 (APP)
Ehdotus
NEUVOSTON ASETUS
vuosina 2014–2020 toteutettavasta
Kansalaisten Eurooppa -ohjelmasta
EUROOPAN UNIONIN NEUVOSTO, joka
ottaa huomioon Euroopan unionin toiminnasta
tehdyn sopimuksen ja erityisesti sen 352 artiklan,
ottaa huomioon Euroopan komission ehdotuksen,
sen jälkeen kun säädösehdotus on toimitettu
kansallisille parlamenteille,
ottaa huomioon Euroopan parlamentin
hyväksynnän[1],
noudattaa erityistä lainsäätämisjärjestystä
sekä katsoo seuraavaa:
(1)              
Euroopan unionista tehdyn sopimuksen 11 artiklan
mukaisesti unionin toimielimet antavat kansalaisille ja etujärjestöille
mahdollisuuden esittää ja vaihtaa julkisesti mielipiteitä kaikilla unionin
toiminta-aloilla ja käyvät avointa ja säännöllistä vuoropuhelua etujärjestöjen
ja kansalaisyhteiskunnan kanssa
(2)              
Eurooppa 2020 -strategian[2] avulla unioni ja jäsenvaltiot
pyrkivät tulevalla vuosikymmenellä edistämään kasvua, työllisyyttä,
tuottavuutta ja sosiaalista yhteenkuuluvuutta. 
(3)              
Vaikka voidaan objektiivisesti todeta, että unionin
kansalaisuus vakiintuneine oikeuksineen tuo selkeää lisäarvoa, unioni ei aina
tuo kovin tehokkaasti esille sitä, että monien taloudellisten ja
yhteiskunnallisten ongelmien ratkaisemisen ja unionin politiikkojen välillä on
yhteys. Tästä johtuu, että huomattavat saavutukset kuten rauha ja vakaus
Euroopassa, pitkän aikavälin kestävä kasvu, vakaat hinnat, tehokas kuluttajien
ja ympäristön suojelu ja perusoikeuksien edistäminen eivät aina ole
nostattaneet kansalaisissa vahvaa tunnetta unioniin kuulumisesta. 
(4)              
Jotta kansalaiset tuntisivat, että EU-asiat
kuuluvat heille ja jotta he voisivat osallistua täysimittaisesti yhä tiiviimmän
unionin rakentamiseen, tarvitaan erilaisia ylikansallisia ja unionin tasoisia
toimia ja koordinoituja ponnisteluja. Eurooppalainen kansalaisaloite on
ainutlaatuinen tilaisuus kansalaisille osallistua suoraan EU:n lainsäädännön
kehittämiseen[3].
(5)              
Aktiivisen Euroopan kansalaisuuden edistämiseksi
vuosina 2007–2013 toteutettavasta Kansalaisten Eurooppa -ohjelmasta 12 päivänä
joulukuuta 2006 tehdyllä Euroopan parlamentin ja neuvoston päätöksellä N:o
1904/2006/EY[4]
perustettiin toimintaohjelma, joka vahvisti tarpeen pitää yllä vuoropuhelua
kansalaisjärjestöjen ja kuntien kanssa sekä tukea kansalaisten aktiivista
osallistumista.
(6)              
Välivaiheen arviointikertomus, julkinen kuuleminen
verkossa ja kaksi peräkkäistä sidosryhmien kuulemiskokousta vahvistivat, että
sekä kansalaisjärjestöt että yksittäiset osallistujat pitävät uutta ohjelmaa
tärkeänä ja että se olisi perustettava, jotta organisaatioiden tasolla voidaan
vaikuttaa valmiuksien kehittämiseen ja henkilökohtaisella tasolla kiinnostuksen
kasvattamiseen unioniin liittyvistä asioista. 
(7)              
Hankkeiden aihepiirien liittämisellä paikalliseen
ja alueelliseen yhteyteen ja sidosryhmien koostumuksella pitäisi olla
merkittäviä synergiaetuja muiden unionin ohjelmien kanssa muun muassa
työllisyyden, sosiaaliasioiden, koulutuksen, nuorison, kulttuurin,
oikeusasioiden, naisten ja miesten tasa-arvon, syrjimättömyyden ja
aluepolitiikan aloilla.
(8)              
Kaiken tyyppisen yhteisöllisen toiminnan
elvyttämiseksi uuden ohjelman olisi katettava useita erilaisia toimia ja
käsitettävä muun muassa kansalaisten tapaamisia, yhteydenpitoa ja keskusteluja
kansalaisuuteen liittyvistä asioista, unionin tason tapahtumia, aloitteita
Euroopan historiaa muovanneiden tapahtumien pohtimiseksi, aloitteita
tietoisuuden kasvattamiseksi unionin toimielimistä ja niiden toiminnasta sekä keskusteluja
Euroopan poliittisista kysymyksistä.
(9)              
Ohjelman horisontaalisen ulottuvuuden avulla olisi
taattava tulosten hyödyntäminen ja siirrettävyys suuremman vaikutuksen ja
pitkän aikavälin jatkuvuuden saavuttamiseksi. Käynnistetyillä toiminnoilla
olisi tätä varten oltava selkeä yhteys Euroopan poliittiseen ohjelmaan, ja
niistä olisi viestittävä tarkoituksenmukaisesti.
(10)          
EU:n monikielisen luonteen takia olisi
kiinnitettävä erityistä huomiota siihen, että kaikkien jäsenvaltioiden
kansalaiset ja kansalaisjärjestöt ovat tasapainoisesti mukana ylikansallisissa
hankkeissa ja toimissa.
(11)          
            Liittyvät maat, ehdokasmaat ja
mahdolliset ehdokasmaat, joita varten on laadittu liittymistä valmisteleva
strategia, ja ETA-sopimukseen osallistuvat EFTA-maat ovat potentiaalisia EU:n
ohjelmiin osallistujia niiden kanssa tehtyjen sopimusten ehtojen mukaisesti.
(12)          
Tässä asetuksessa vahvistetaan ohjelman koko keston
ajaksi rahoituspuitteet, joita budjettivallan käyttäjä pitää
budjettiyhteistyöstä, talousarviota koskevasta kurinalaisuudesta ja
moitteettomasta varainhoidosta XX päivänä YYkuuta 201Y tehdyn Euroopan
parlamentin, neuvoston ja komission välisen toimielinten sopimuksen 17 kohdan
mukaisesti ensisijaisena ohjeenaan vuosittaisessa talousarviomenettelyssä.
(13)          
Tämän asetuksen nojalla viestintätoimiin
osoitetuilla resursseilla on lisäksi edistettävä Euroopan unionin poliittisten
prioriteettien viestintää, sikäli kuin ne liittyvät tämän asetuksen
yleistavoitteisiin.
(14)          
Ohjelmaa olisi seurattava säännöllisesti ja
arvioitava riippumattomasti yhteistyössä komission ja jäsenvaltioiden kanssa,
jotta siihen voidaan tehdä toimenpiteiden asianmukaisen täytäntöönpanon
kannalta välttämättömät tarkistukset.
(15)          
Euroopan unionin taloudellisia etuja olisi menojen
hallinnoinnin kaikissa vaiheissa suojattava oikeasuhteisin toimenpitein, joita
ovat sääntöjenvastaisuuksien ehkäiseminen, havaitseminen ja tutkiminen sekä
hukattujen, aiheettomasti maksettujen tai virheellisesti käytettyjen varojen
takaisinperintä ja soveltuvin osin seuraamukset.
(16)          
Ensisijaisesti tuetaan hankkeita, joiden
vaikutukset ovat suuret, eritoten hankkeita, jotka liittyvät suoraan EU:n
politiikkoihin ja joissa osallistutaan EU:n poliittisen ohjelman laatimiseen.
Moitteettoman varainhoidon periaatetta noudattaen ohjelman täytäntöönpanoa
olisi yksinkertaistettava edelleen käyttämällä kertakorvauksia,
kiinteämääräistä rahoitusta ja yksikkökustannuksia.
(17)          
Päätöksen N:o 1904/2006/EY nojalla ennen 31 päivää
joulukuuta 2013 aloitettujen toimien seurantaa varten olisi toteutettava
siirtymäkauden toimenpiteitä.
(18)          
Koska jäsenvaltiot eivät voi riittävällä tavalla
toteuttaa tämän asetuksen tavoitteita, jotka voidaan siten ohjelman toimien ja
toimenpiteiden ylikansallisen ja monenvälisen luonteen takia toteuttaa paremmin
Euroopan unionin tasolla, unioni voi toteuttaa toimenpiteitä perussopimuksen 5
artiklassa määrätyn toissijaisuusperiaatteen mukaisesti. Mainitussa artiklassa
vahvistetun suhteellisuusperiaatteen mukaisesti tässä asetuksessa ei ylitetä
sitä, mikä on tarpeen näiden tavoitteiden saavuttamiseksi.
(19)          
Jotta voidaan varmistaa yhdenmukaiset edellytykset
tämän asetuksen täytäntöönpanolle, komissiolle olisi siirrettävä
täytäntöönpanovaltaa ohjelman soveltamisalan ja tavoitteiden osalta. Tätä
valtaa olisi käytettävä yleisistä säännöistä ja periaatteista, joiden mukaisesti
jäsenvaltiot valvovat komission täytäntöönpanovallan käyttöä, 16 päivänä
helmikuuta 2011 annetun Euroopan parlamentin ja neuvoston asetuksen (EU) N:o
182/2011[5]
mukaisesti,
ON HYVÄKSYNYT TÄMÄN ASETUKSEN:
1 artikla
Perustaminen
ja yleiset tavoitteet
1.                      
Tällä asetuksella perustetaan Kansalaisten Eurooppa
-ohjelma, jäljempänä ”ohjelma”, 1 päivänä tammikuuta 2014 alkavaksi ja 31
päivänä joulukuuta 2020 päättyväksi kaudeksi.
2.                      
Osana laajempaa päämäärää, joka on Euroopan
unioniin liittyvien asioiden ymmärtämisen ja kansalaisosallistumisen
edistäminen, ohjelmassa on tuettava seuraavaa yleistavoitetta:
–              
Muistiperinnön vahvistaminen ja kansalaisten
osallistumisvalmiuksien lisääminen unionin tasolla.
2 artikla
Ohjelman
erityistavoitteet
Ohjelmalla on seuraavat erityistavoitteet,
jotka toteutetaan ylikansallisilla toimilla tai toimilla, joilla on selkeä
eurooppalainen ulottuvuus:
1.           tietoisuuden lisääminen
muistiperinnöstä sekä unionin historiasta, identiteetistä ja tavoitteista
virittämällä keskustelua, pohdintaa ja verkottumista;
Edistymistä mitataan joko suoraan tai välillisesti
tavoitettujen edunsaajien määrällä, hankkeiden laadulla ja ensimmäistä kertaa
hakevien prosenttiosuudella.
2.           demokraattiseen toimintaan
osallistumisen ja kansalaisvaikuttamisen kannustaminen unionin tasolla
parantamalla kansalaisten ymmärrystä unionin politiikan laadintaprosessista ja
lisäämällä heidän mahdollisuuksiaan osallistua kansalaisyhteiskuntaan ja
vapaaehtoistoimintaan unionin tasolla.
Edistymistä mitataan joko suoraan tai välillisesti
tavoitettujen edunsaajien määrällä, edunsaajien käsityksellä EU:sta ja sen
toimielimistä, hankkeiden laadulla ja ensimmäistä kertaa hakevien
prosenttiosuudella.
3 artikla
Ohjelman
rakenne ja tuetut toimet 

1.           Ohjelmassa on seuraavat kaksi
lohkoa:
(a)                   
”Muistiperintö ja Euroopan kansalaisuus”
(b)                   
”Demokraattiseen toimintaan osallistuminen ja
kansalaisvaikuttaminen”.
Näitä kahta lohkoa täydentävät horisontaaliset
toimet, joissa analysoidaan, levitetään ja hyödynnetään hankkeen tuloksia
(”Hyödyntämistoimet”).
2.           Tavoitteiden saavuttamiseksi
ohjelmasta rahoitetaan muun muassa seuraavan tyyppisiä toimia, jotka
toteutetaan ylikansallisesti tai joilla on selkeä eurooppalainen ulottuvuus:
–              
kansalaisten tapaamiset, ystävyyskaupunkitoiminta
–              
ylikansallisten kumppanuuksien ja verkostojen
luominen ja toiminta
–              
Euroopan yleisen edun mukaisten järjestöjen
tukeminen 
–              
yhteisöjen muodostaminen ja kansalaisuuteen
liittyvistä kysymyksistä keskusteleminen tietotekniikan avulla ja/tai
sosiaalisen median välityksellä
–              
unionin tason tapahtumat
–              
Euroopan historiaa muovanneita tapahtumia koskevat
keskustelut, tutkimukset ja toimet, jotta erityisesti natsismin ja stalinismin
aikana tehtyjä rikoksia ei unohdettaisi
–              
pohdinnat ja keskustelut yhteisistä arvoista
–              
aloitteet tietoisuuden lisäämiseksi EU:n
toimielimistä ja niiden toiminnasta
–              
toimet, joilla tuettujen aloitteiden tuloksia
hyödynnetään ja tuodaan enemmän esille
–              
kansalaisuuteen ja kansalaisosallistumiseen
liittyvät tutkimukset
–              
jäsenvaltioiden tiedotusohjelmien ja
neuvontarakenteiden tukeminen.
4 artikla
Toimenpiteet
Toimenpiteet voivat olla avustuksia tai
julkisia hankintoja koskevia sopimuksia.
1.           Unionin avustusta voidaan
myöntää esimerkiksi toiminta-avustuksina tai toimikohtaisina avustuksina.
2.           Julkisia hankintoja koskevat
sopimukset kattavat palvelujen ostot, kuten tapahtumien järjestämisen,
selvitys- ja tutkimustoiminnan, tiedotuksen ja tiedonlevityksen välineet,
seurannan ja arvioinnin, 
5 artikla
Ohjelmaan
osallistuminen
Ohjelmaan voivat osallistua seuraavat maat,
jäljempänä ’osallistujamaat’:
(a)                   
jäsenvaltiot
(b)                   
liittymässä olevat maat, ehdokasmaat ja mahdolliset
ehdokasmaat niiden osallistumista unionin ohjelmiin koskevien yleisten
periaatteiden ja edellytysten mukaisesti, jotka on vahvistettu asianomaisissa
puitesopimuksissa, assosiaationeuvoston päätöksissä tai vastaavissa
sopimuksissa;
(c)                   
ETA-sopimuksen osapuolina olevat EFTA-maat kyseisen
sopimuksen määräysten mukaisesti.
6 artikla
Ohjelman
kohderyhmät
Ohjelmaan voivat osallistua kaikki Euroopan
yhdentymistä edistävät sidosryhmät, erityisesti paikallisviranomaiset ja
-järjestöt, eurooppalaisen julkiset politiikan tutkimusorganisaatiot
(ajatushautomot), kansalaisryhmät ja muut kansalaisyhteiskunnan järjestöt
(kuten vainoista selviytyneiden yhdistykset) sekä koulutus- ja
tutkimuslaitokset.
7 artikla
Kansainvälisten
järjestöjen kanssa tehtävä yhteistyö
Ohjelmaan voi sisältyä myös tämän ohjelman
alaan kuuluvia yhteisiä toimia, joita toteutetaan yhteisrahoituksen pohjalta ja
varainhoitoasetuksen[6]
mukaisesti yhdessä kansainvälisten järjestöjen kuten Euroopan neuvoston ja
Unescon kanssa.
8 artikla
Ohjelman
täytäntöönpano
Komissio hyväksyy ohjelman
täytäntöönpanemiseksi tarvittavat vuotuiset työohjelmat
täytäntöönpanosäädöksillä 9 artiklan 2 kohdassa tarkoitetun neuvoa-antavan
menettelyn mukaisesti. Työohjelmissa vahvistetaan tavoitteet, odotetut
tulokset, toteutustapa ja rahoitussuunnitelman kokonaismäärä. Niihin sisältyy
myös kuvaus rahoitettavista toimista, maininta kunkin toimen rahoitukseen
varatusta määrästä sekä alustava toteutusaikataulu. Niissä on mainittava
avustusten osalta prioriteetit, keskeiset arviointiperusteet ja
yhteisrahoituksen enimmäismäärä.
9 artikla
Komitea
1.           Komissiota avustaa komitea.
Kyseinen komitea on asetuksessa (EU) N:o 182/2011 tarkoitettu komitea.
2.           Kun viitataan tähän kohtaan,
sovelletaan asetuksen (EU) N:o 182/2011 4 artiklaa.
10 artikla
Sidosryhmien
kuuleminen
Komissio käy säännöllistä vuoropuhelua
ohjelman edunsaajien, asianosaisten sidosryhmien ja asiantuntijoiden kanssa.
11 artikla
Johdonmukaisuus
unionin muiden välineiden kanssa
Komissio varmistaa, että tämä ohjelma on
johdonmukainen unionin muiden toiminta-alojen välineiden kanssa ja täydentää
niitä; kyseessä ovat erityisesti yleissivistävä koulutus, ammatillinen
koulutus, kulttuuri, urheilu, perusoikeudet ja -vapaudet, sosiaalinen
osallisuus, sukupuolten tasa-arvo, syrjinnän torjuminen, tutkimus ja
innovointi, laajentumispolitiikka ja unionin ulkoiset toimet. 
12 artikla
Talousarvio
1.           Rahoituspuitteet ohjelman
täytäntöönpanoa varten ovat 229 miljoonaa euroa.
2.           Tämän asetuksen nojalla
viestintätoimiin osoitetuilla resursseilla on lisäksi edistettävä Euroopan
unionin poliittisten prioriteettien[7]
viestintää, sikäli kuin ne liittyvät tämän asetuksen yleistavoitteisiin.
13 artikla
Euroopan
unionin taloudellisten etujen suojaaminen 
3.                      
Komissio varmistaa asianmukaisin toimenpitein, että
tämän asetuksen mukaisesti rahoitettavia toimia toteutettaessa unionin
taloudellisia etuja suojataan petoksia, lahjontaa ja muuta laitonta toimintaa
ehkäisevillä toimenpiteillä, tehokkailla tarkastuksilla ja, jos
sääntöjenvastaisuuksia havaitaan, perimällä aiheettomasti maksetut määrät
takaisin sekä soveltuvin osin käyttämällä tehokkaita, oikeasuhteisia ja ennalta
ehkäiseviä seuraamuksia.
4.                      
Komissiolla ja sen edustajilla sekä
tilintarkastustuomioistuimella on valtuudet tehdä kaikkien unionilta tämän
asetuksen mukaisesti rahoitusta saaneiden avustuksensaajien, toimeksisaajien ja
alihankkijoiden osalta asiakirjoihin perustuvia ja paikalla suoritettavia
tarkastuksia.
Euroopan petostentorjuntavirasto, jäljempänä
’OLAF’, voi asetuksessa (Euratom, EY) N:o 2185/96 säädettyjen menettelyjen
mukaisesti tehdä niihin talouden toimijoihin kohdistuvia paikalla suoritettavia
todentamisia ja tarkastuksia, joille on suoraan tai välillisesti myönnetty
asianomaista rahoitusta, selvittääkseen, onko avustussopimukseen tai päätökseen
taikka unionin rahoitusta koskevaan sopimukseen liittynyt unionin taloudellisia
etuja vahingoittavia petoksia, lahjontaa tai muuta laitonta toimintaa.
Tämän asetuksen täytäntöönpanosta seurauksena
olevissa kolmansien maiden ja kansainvälisten järjestöjen kanssa tehdyissä
yhteistyösopimuksissa, avustussopimuksissa, avustuspäätöksissä ja sopimuksissa
on nimenomaisesti annettava komissiolle, tilintarkastustuomioistuimelle ja
OLAF:lle valtuudet tehdä tällaisia tarkastuksia sekä paikalla suoritettavia
todentamisia ja tarkastuksia, sanotun kuitenkaan rajoittamatta ensimmäisen ja
toisen alakohdan soveltamista.
14 artikla
Seuranta
ja arviointi
1.           Komissio huolehtii, että
ohjelman toteutusta seurataan säännöllisesti suhteessa asetettuihin
tavoitteisiin käyttämällä tulosindikaattoreita. Seuranta- ja arviointiprosessin
tuloksia on hyödynnettävä ohjelman täytäntöönpanossa. Seurantaan kuuluu 3
kohdan a ja c alakohdassa tarkoitettujen kertomusten laadinta.
Indikaattorit olisi tarvittaessa eriteltävä
sukupuolen ja iän perusteella.
2.           Komissio huolehtii ohjelman
säännöllisestä, ulkopuolisesta ja riippumattomasta arvioinnista ja raportoi
säännöllisesti Euroopan parlamentille.
3.           Komissio toimittaa Euroopan parlamentille,
neuvostolle, Euroopan talous- ja sosiaalikomitealle sekä alueiden komitealle
(d)                   
väliarviointia koskevan kertomuksen saaduista
tuloksista sekä tämän ohjelman täytäntöönpanon laadullisista ja määrällisistä
näkökohdista viimeistään 31 päivänä joulukuuta 2017;
(e)                   
tiedonannon tämän ohjelman jatkamisesta viimeistään
31 päivänä joulukuuta 2018;
(f)                     
jälkiarviointia koskevan kertomuksen viimeistään 1
päivänä heinäkuuta 2023. 
15 artikla
Siirtymäsäännös
Kumotaan Euroopan parlamentin ja neuvoston
päätös N:o 1904/2006/EY 1 päivästä tammikuuta 2014.
Ennen 31 päivää joulukuuta 2013 aloitettuja
toimia, jotka perustuvat päätökseen N:o 1904/2006/EY, hallinnoidaan niiden
päättymiseen asti kyseisen päätöksen mukaisesti.
Varainhoitoasetuksen 18 artiklan mukaisesti
määrärahat, jotka vastaavat päätöksen N:o 1904/2006/EY mukaan aiheettomasti
maksettujen budjettimäärärahojen palauttamisesta saatuja käyttötarkoitukseen
sidottuja tuloja, voidaan asettaa ohjelman käyttöön.
16 artikla
Voimaantulo
Tämä asetus tulee voimaan kahdentenakymmenentenä
päivänä sen jälkeen, kun se on julkaistu Euroopan unionin virallisessa
lehdessä.
Tämä asetus on kaikilta osiltaan
velvoittava, ja sitä sovelletaan sellaisenaan kaikissa jäsenvaltioissa.
Sitä sovelletaan 1 päivästä tammikuuta 2014.
Tehty Brysselissä
                                                                       Neuvoston
puolesta
                                                                       Puheenjohtaja
LIITE 

1.                      
ALOITTEIDEN KUVAUS

Lisätietoja ohjelman piiriin pääsystä
LOHKO 1: Muistiperintö ja Euroopan
kansalaisuus
Lohkon määrittävät ne mahdolliset hankkeet ja
aloitteet, jotka voidaan käynnistää sen otsakkeen alla, eivät hakemaan
oikeutettujen kansalaisjärjestöjen tai toimijoiden tyyppi.
Lohkosta tuetaan toimintoja, joissa
kannustetaan pohtimaan yhteisiä arvoja niiden laajimmassa mielessä ottaen
huomioon niiden moninaisuus. Varoja voi olla saatavilla aloitteille, joissa
pohditaan Euroopan nykyhistorian totalitaaristen järjestelmien (varsinkin
muttei pelkästään natsismin ja stalinismin) syitä ja muistetaan niiden uhreja.
Lohkoon pitäisi kuulua myös Euroopan lähihistorian muita merkittäviä vaiheita
koskevia toimintoja. Etusijalla ovat erityisesti toimet, joissa kannustetaan
suvaitsevaisuuteen ja sovintoon ja joilla pyritään saavuttamaan nuorempi
sukupolvi.
LOHKO 2: Demokraattiseen toimintaan
osallistuminen ja kansalaisvaikuttaminen
Lohkon määrittävät ne mahdolliset hankkeet ja
aloitteet, jotka voidaan käynnistää sen otsakkeen alla, eivät hakemaan
oikeutettujen kansalaisjärjestöjen tai toimijoiden tyyppi. Tähän lohkoon
kuuluvat toiminnot, jotka kattavat kansalaisosallistumisen sen laajimmassa
mielessä ja joissa erityishuomio on menetelmien luomisessa pitkän aikavälin
jatkuvuutta silmällä pitäen. Ensisijaisesti tuetaan aloitteita ja hankkeita,
joilla on selkeä yhteys Euroopan poliittiseen ohjelmaan.
Lohkosta voidaan kattaa myös hankkeita ja
aloitteita, joissa luodaan tilaisuuksia toimia yhteisvastuullisesti ja
osallistua kansalaisyhteiskuntaan ja vapaaehtoistoimintaan unionin tasolla.
Naisten houkuttelemisessa lukuisammin mukaan
poliittiseen ja taloudelliseen päätöksentekoon on vielä paljon työtä. Ihmisten
elämään vaikuttavia päätöksiä tekevien pitäisi kuunnella paremmin naisten
mielipiteitä ja toimia niiden perusteella.
HORISONTAALINEN TOIMI: Tulosten
hyödyntäminen
Tämä toimi määritellään koko ohjelmalle, ja
sitä sovelletaan sekä lohkoon 1 että lohkoon 2. 
Toimesta tuetaan aloitteita, joilla
parannetaan tulosten siirrettävyyttä, sijoitusten tuottoa ja kokemuksista
oppimista. Toimen tarkoituksena on hyödyntää ja tuoda enemmän esille
sellaisista aloitteista saatavia tuloksia, jotka on käynnistetty pitkän
aikavälin jatkuvuuden tukemiseksi.
Toimeen sisältyy ”valmiuksien luominen” eli
sellaisten tukitoimenpiteiden kehittäminen, jotka liittyvät parhaiden
toimintatapojen vaihtoon, paikallis- ja aluetason sidosryhmien, myös
viranomaisten, kokemusten yhdistämiseen ja uusien taitojen hankkimiseen
esimerkiksi koulutuksen avulla. Viimeksi mainittuun voisi kuulua esimerkiksi
vertaisperiaatteella tapahtuva taitotiedon vaihto, kouluttajien kouluttaminen
ja ohjelmasta rahoitusta saavien järjestöjen ja hankkeiden tietokannan
luominen. 

2.                      
Ohjelman hallinnointi

Ohjelmassa kehitetään monivuotisten
kumppanuuksien periaatetta. Kumppanuudet perustuvat sovittuihin tavoitteisiin,
ja niitä muokataan tulosten analysoinnin pohjalta sen varmistamiseksi, että
kansalaisyhteiskunta ja Euroopan unioni molemmat hyötyvät niistä.
Etusijalla ovat yleisesti ottaen hankkeet,
joiden vaikutukset ovat suuret, eritoten hankkeet, jotka liittyvät suoraan
unionin politiikkoihin ja joissa osallistutaan unionin poliittisen ohjelman
laatimiseen.
Ohjelmaa ja valtaosaa toimista voi hallinnoida
keskitetysti toimeenpanovirasto.
Kaikkien toimien täytäntöönpano perustuu
kansainvälisyyteen, tai niillä pitäisi olla selkeä eurooppalainen ulottuvuus.
Toimien avulla edistetään kansalaisten liikkuvuutta ja ajatustenvaihtoa
Euroopan unionissa.
Verkottuminen ja kerrannaisvaikutusten
korostaminen, myös uusimman tieto- ja viestintätekniikan ja sosiaalisen median
käyttö, ovat tärkeitä tekijöitä, jotka vaikuttavat sekä toimien että mukana
olevien järjestöjen luonteeseen. Vuorovaikutuksen ja synergiaetujen
synnyttämistä ohjelmaan osallistuvien erityyppisten toimijoiden välillä
kannustetaan voimakkaasti.
Ohjelman määrärahoilla voidaan kattaa myös
sellaisia menoja, jotka liittyvät ohjelman hallinnoinnin ja sen tavoitteiden
toteuttamisen kannalta välittömästi tarpeellisiin valmistelutoimenpiteisiin,
seurantaan, valvontaan, tarkastuksiin ja arviointiin, esimerkiksi tutkimuksiin,
kokouksiin sekä tiedotus- ja julkaisutoimintaan. Lisäksi määrärahoilla voidaan
kattaa tietojen vaihtoon tarkoitettuihin tietoverkkoihin liittyviä kuluja sekä
mahdollisia muita tekniseen ja hallinnolliseen apuun liittyviä menoja, joista
komissio voi päättää ohjelman hallinnointia varten.
Ohjelman yleisten hallintomenojen olisi oltava
oikeassa suhteessa ohjelman tehtäviin.
Komissio voi harjoittaa tarkoituksenmukaista
tiedotus-, julkaisu- ja tiedonlevitystoimintaa varmistaen siten, että
ohjelmasta tuetut toimet tulevat laajalti tunnetuiksi ja että ne ovat
vaikutukseltaan tehokkaita.
Ohjelmalle osoitetut määrärahat kattavat myös
Euroopan unionin poliittisten prioriteettien viestinnän[8].

3.                      
Seuranta

Edellä 2 artiklan erityistavoitteissa kuvataan
ne tulokset, joita ohjelmalla pyritään saavuttamaan. Edistymistä mitataan
käyttämällä tulosindikaattoreita seuraavasti:
Erityistavoite 1:
Tietoisuuden lisääminen muistiperinnöstä sekä unionin historiasta,
identiteetistä ja tavoitteista virittämällä keskustelua, pohdintaa ja
verkottumista.
 Tulosindikaattorit || Viimeisin tiedossa oleva tulos || Keskipitkän aikavälin tavoitteet (tulokset) 
 Suoraan ja välillisesti tavoitettujen edunsaajien lukumäärä || Käytössä olevat indikaattorit eivät ilmaise näitä tietoja. Uudessa ohjelmassa vahvistetaan tämän indikaattorin perustaso. ||   
 Hankkeiden lukumäärä ja tulosten laatu   || Käytössä olevat indikaattorit eivät ilmaise näitä tietoja. Uudessa ohjelmassa vahvistetaan tämän indikaattorin perustaso. || Hankkeiden määrä kasvaa 80 %. Ulkopuolisten asiantuntijoiden antama keskiarvosana paranee. 
 Ensimmäistä kertaa hakevien prosenttiosuus || Keskimäärin noin 33 % (toimesta ja vuodesta riippuen) || Kautta linjan vähintään 15 %. 
Erityistavoite 2:
Demokraattiseen toimintaan osallistumisen ja kansalaisvaikuttamisen
kannustaminen unionin tasolla parantamalla kansalaisten ymmärrystä unionin
politiikan laadintaprosessista ja lisäämällä heidän mahdollisuuksiaan
osallistua kansalaisyhteiskuntaan ja vapaaehtoistoimintaan unionin tasolla.
 Tulosindikaattorit || Viimeisin tiedossa oleva tulos || Keskipitkän aikavälin tavoitteet (tulokset) 
 Suoraan osallistuvien osallistujien lukumäärä || 1 100 000 kansalaista (2010) Uudessa ohjelmassa vahvistetaan tämän indikaattorin perustaso. || Vähintään 600 000 henkilöä vuodessa; naisten ja miesten osallistuminen on tasapuolista. 
 Ohjelman välillisesti tavoittamien henkilöiden määrä || Käytössä olevat indikaattorit eivät ilmaise näitä tietoja. Uudessa ohjelmassa vahvistetaan tämän indikaattorin perustaso. || Lopullisessa kertomuksessa annettujen tietojen ja tulosten aggregointi. Keskipitkän aikavälin tavoite: 5 miljoonaa henkilöä (ottaen huomioon tavoitettujen naisten ja miesten lukumäärä). 
 Osallistuvien järjestöjen lukumäärä || Käytössä olevat indikaattorit eivät ilmaise näitä tietoja. Uudessa ohjelmassa vahvistetaan tämän indikaattorin perustaso. || 2 000 järjestöä vuodessa. 
 Edunsaajien käsitys EU:sta ja sen toimielimistä || Elokuun 2011 Eurobarometrin mukaan alle puolet (41 %) Euroopan kansalaisista luotti EU:hun tai tunsi kuuluvansa siihen. Ohjelman edunsaajien perusmäärät vahvistetaan hankkeiden alussa. || Ohjelman edunsaajien luottamuksen kasvu Euroopan unionia kohtaan hankkeen päättymisen jälkeen. 
 Hankkeiden laatu   || Käytössä olevat indikaattorit eivät ilmaise näitä tietoja. Uudessa ohjelmassa vahvistetaan tämän indikaattorin perustaso. || Ulkopuolisten asiantuntijoiden antama keskiarvosana paranee. 
 Ensimmäistä kertaa hakevien prosenttiosuus || Keskimäärin noin 33 % (toimesta ja vuodesta riippuen) || Kautta linjan vähintään 15 %. 
 Ylikansallisten ja useita yhteistyökumppaneita käsittävien kumppanuuksien ja verkostojen lukumäärä || 656 (tiedot vuodelta 2009. Ei sisällä toiminta-avustuksia ja muistiperintöä). Uudessa ohjelmassa vahvistetaan tämän indikaattorin perustaso. || 5 %:n kasvu (ylikansalliset kumppanuudet ja verkostot). 50 %:n kasvu (ylikansalliset kumppanuudet ja verkostot). 
 Ohjelmasta paikallisella tai Euroopan tasolla tuettujen toimintojen seurauksena tehtyjen poliittisten aloitteiden lukumäärä ja laatu || Käytössä olevat indikaattorit eivät ilmaise näitä tietoja. Uudessa ohjelmassa vahvistetaan tämän indikaattorin perustaso. || Lopullisessa kertomuksessa annettujen tietojen ja tulosten aggregointi.   
 Toimintojen maantieteellinen peitto Ohjelman osanottajien lukumäärän ja maan väestömäärän välinen korrelaatio. || Käytössä olevat indikaattorit eivät ilmaise näitä tietoja. Uudessa ohjelmassa vahvistetaan tämän indikaattorin perustaso. || Vähintään yksi hanke maata kohti vuodessa. 

4.                      
Tarkastukset ja valvonta 

Tämän asetuksen mukaisesti valittuihin
hankkeisiin sovelletaan otoksiin perustuvaa tarkastusjärjestelmää.
Avustuksen saajan on säilytettävä komission
saatavilla kaikki tositteet menotapahtumista viiden vuoden ajan viimeisestä
maksusta. Avustuksen saajan on varmistettava, että myös sen kumppanien tai
jäsenten hallussa olevat tositteet toimitetaan tarvittaessa komissiolle.
SÄÄDÖSEHDOTUKSEEN LIITTYVÄ
RAHOITUSSELVITYS
1.           PERUSTIEDOT
EHDOTUKSESTA/ALOITTEESTA 
              1.1.    Ehdotuksen/aloitteen nimi 
              1.2.    Toimintalohko(t)
toimintoperusteisessa johtamis- ja budjetointijärjestelmässä (ABM/ABB)
              1.3.    Ehdotuksen/aloitteen
luonne 
              1.4.    Tavoitteet

              1.5.    Ehdotuksen/aloitteen
perustelut 
              1.6.    Toiminnan
ja sen rahoitusvaikutusten kesto 
              1.7.    Hallinnointitapa
(hallinnointitavat) 
2.           HALLINNOINTI 
              2.1.    Seuranta-
ja raportointisäännöt 
              2.2.    Hallinnointi-
ja valvontajärjestelmä 
              2.3.    Toimenpiteet
petosten ja sääntöjenvastaisuuksien ehkäisemiseksi 
3.           EHDOTUKSEN/ALOITTEEN
ARVIOIDUT RAHOITUSVAIKUTUKSET 
              3.1.    Kyseeseen
tulevat monivuotisen rahoituskehyksen otsakkeet ja menopuolen budjettikohdat 
              3.2.    Arvioidut
vaikutukset menoihin 
              3.2.1. Yhteenveto arvioiduista vaikutuksista menoihin

              3.2.2. Arvioidut
vaikutukset toimintamäärärahoihin 
              3.2.3. Arvioidut
vaikutukset hallintomäärärahoihin
              3.2.4. Yhteensopivuus
nykyisen monivuotisen rahoituskehyksen kanssa
              3.2.5. Ulkopuolisten
tahojen osallistuminen rahoitukseen 
              3.3.    Arvioidut vaikutukset tuloihin
SÄÄDÖSEHDOTUKSEEN
LIITTYVÄ RAHOITUSSELVITYS
1.           PERUSTIEDOT
EHDOTUKSESTA/ALOITTEESTA 
1.1.        Ehdotuksen/aloitteen nimi 
Ehdotus
neuvoston asetukseksi vuosina 2014–2020 toteutettavasta Kansalaisten Eurooppa
-ohjelmasta
1.2.        Toimintalohko(t)
toimintoperusteisessa johtamis- ja budjetointijärjestelmässä (ABM/ABB)[9] 
16.05
Euroopan kansalaisuuden edistäminen
1.3.        Ehdotuksen/aloitteen luonne 
x Ehdotus/aloite liittyy uuteen toimeen.

¨ Ehdotus/aloite liittyy uuteen toimeen,
joka perustuu pilottihankkeeseen tai valmistelutoimeen[10]. 
¨ Ehdotus/aloite liittyy käynnissä olevan
toimen jatkamiseen. 
¨ Ehdotus/aloite liittyy toimeen, joka on
suunnattu uudelleen. 
1.4.        Tavoitteet
1.4.1.     Komission monivuotinen
strateginen tavoite (monivuotiset strategiset tavoitteet), jonka (joiden)
saavuttamista ehdotus/aloite tukee 
Euroopan
kansalaisuuden vahvistaminen
1.4.2.     Erityistavoite
(erityistavoitteet) sekä toiminto (toiminnot) toimintoperusteisessa johtamis-
ja budjetointijärjestelmässä 
Ohjelmalla
on seuraavat erityistavoitteet, jotka toteutetaan ylikansallisilla toimilla tai
toimilla, joilla on selkeä eurooppalainen ulottuvuus:
1.
Tietoisuuden lisääminen muistiperinnöstä sekä unionin historiasta,
identiteetistä ja tavoitteista virittämällä keskustelua, pohdintaa ja
verkottumista;
2.
Demokraattiseen toimintaan osallistumisen ja kansalaisvaikuttamisen
kannustaminen unionin tasolla parantamalla kansalaisten ymmärrystä unionin
politiikan laadintaprosessista ja lisäämällä heidän mahdollisuuksiaan
osallistua kansalaisyhteiskuntaan ja vapaaehtoistoimintaan unionin tasolla.
Toiminto (toiminnot) toimintoperusteisessa johtamis- ja
budjetointijärjestelmässä
16.05
Euroopan kansalaisuuden edistäminen
1.4.3.     Odotettavissa olevat tulokset
ja vaikutukset
Selvitys siitä, miten ehdotuksella/aloitteella
on tarkoitus vaikuttaa edunsaajien/kohderyhmän tilanteeseen
-        Kansalaisjärjestöjen
parempi valmius saada kansalaiset osallistumaan demokraattiseen toimintaan
unionissa
1.4.4.     Tulos- ja
vaikutusindikaattorit 
Selvitys siitä, millaisin indikaattorein
ehdotuksen/aloitteen toteuttamista seurataan.
Kansalaisjärjestöjen
ajamien hankkeiden määrä ja laatu; hankkeiden tarkoituksena on
--
vaikuttaa unionin politiikan laadintaprosessiin
--
vahvistaa yhteenkuuluvuutta yhteiskunnassa
--
parantaa unionin roolin ymmärtämistä.
-
Suoraan ja välillisesti osallistuvien lukumäärä 
-
Osallistuvien järjestöjen, ylikansallisten kumppanuuksien ja verkostojen
lukumäärä
-
Ensimmäistä kertaa hakevien prosenttiosuus
-
Toimintojen maantieteellinen peitto 
1.5.        Ehdotuksen/aloitteen
perustelut 
1.5.1.     Tarpeet, joihin ehdotuksella/aloitteella
vastataan lyhyellä tai pitkällä aikavälillä 
Ohjelmalla
pyritään täyttämään tarve saada aikaan aidompaa, todellista keskustelua unionin
liittyvistä kysymyksistä paikallisella, alueellisella ja kansallisella tasolla,
mistä se voidaan siirtää yleiseurooppalaiseen viitekehykseen. Ohjelma pyrkii
saavuttamaan laajan joukon kansalaisia – ne, jotka eivät yleensä hakeudu
vaikuttamaan tai osallistumaan unionin asioihin – monien eri järjestöjen kautta
siten, että ihmiset ottaisivat ensimmäisen askeleen ja tulisivat mukaan
toimintaan. Toiminnan (unioniin liittyvä) sisältö ja muoto voivat olla
millaisia tahansa, kunhan niillä on rajatylittävä tai eurooppalainen
ulottuvuus. Ohjelman horisontaalisen lähestymistavan tarkoituksena ei ole
korvata aihepiirikohtaisia ohjelmia eikä monistaa niiden kuulemisprosessia
unionin tasolla, vaan saada kansalaiset liikkeelle paikallistasolla
keskustelemaan Euroopan etua koskevista konkreettisista kysymyksistä. Näin
kansalaiset tiedostaisivat, mikä vaikutus unionin politiikoilla on heidän
jokapäiväiseen elämäänsä. He myös tiedostaisivat, että he voivat vaikuttaa
Euroopan etuihin ja hyötyä niistä, ja ymmärtäisivät, mikä unionin tehtävä on.
Ohjelman
perustana on nykyisen Kansalaisten Eurooppa -ohjelman (2007–2013) vahvuuksien
ja heikkouksien analyysi, jonka pohjalta suunnitellaan tulevan ohjelman
rakenne, kohderyhmä, tiedotus ja näkyvyys yhteiskunnallisessa ja
maantieteellisessä mielessä, vaikutusten analyysi ja hyödyntämis- ja
levittämismekanismit.
1.5.2.     EU:n osallistumisesta saatava
lisäarvo
Ohjelma
noudattaa toissijaisuusperiaatetta tarjoamalla käyttöön välineen, jolla
toimielimet voivat täyttää Euroopan unionista tehdyn sopimuksen 11 artiklassa
määrätyn velvoitteensa antaa ”kansalaisille ja etujärjestöille mahdollisuuden
esittää ja vaihtaa julkisesti mielipiteitä kaikilla unionin
toiminta-aloilla" ja käydä ”avointa ja säännöllistä vuoropuhelua
etujärjestöjen ja kansalaisyhteiskunnan kanssa”. Nämä tehtävät voidaan
toteuttaa ainoastaan unionin toimilla, ei jäsenvaltioiden tasolla.
Ei
ole olemassa yhtä ainoaa ratkaisua, jolla palautetaan unionin ja sen
kansalaisten välinen yhteys, edistetään tehokkaasti kansalaisosallistumista ja
vahvistetaan näin eurooppalaisen identiteetin tunnetta ja tunnetta siitä, että
EU-asiat kuuluvat kansalaisille. Tähän tarvitaan monenlaisia, koordinoidusti
toteutettuja toimia sekä ylikansallisella että Euroopan tasolla.
Kansalaisyhteiskuntaan
osallistuminen on Euroopassa luonteeltaan sellaista, että sitä voidaan
kasvattaa ainoastaan tarjoamalla yksittäisille kansalaisille ja
kansalaisjärjestöille tilaisuuksia toimia vuorovaikutuksessa rajojen yli.
Pelkät kansallisen tai paikallisen tason toimet ovat tässä riittämättömiä ja
tehottomia.
1.5.3.     Vastaavista toimista saadut
kokemukset
Kahden
(vuosina 2008 ja 2009 toteutetun) tutkimuksen tulokset ja nykyisen, vuosien
2007–2013 Kansalaisten Eurooppa -ohjelman (vuosina 2009–2010 suoritetun)
väliarvioinnin tulokset antavat osviittaa ohjelman tähänastisista
saavutuksista. Väliarvioinnissa tarkasteltiin ohjelman vaikutusta osallistuviin
järjestöihin ja yksilöihin. Vastaajista 82 prosenttia (kansalaisyhteiskuntaa
edustavista tahoista 84 prosenttia) koki, että ohjelma oli auttanut heitä
kehittämään järjestöjensä valmiuksia.
Vuoden
2009 tutkimuksessa (Europe for Citizens Survey 2009), joka koski
vaikutusindikaattorien kehittämistä Kansalaisten Eurooppa ‑ohjelmalle ja
niiden mukauttamista vuoden 2009 vuotuiseen hallintosuunnitelmaan, korostettiin
muutoksia, joita oli tapahtunut ohjelmasta rahoitettuun toimintaan joko kerran
tai toistuvasti osallistuneiden henkilöiden asenteissa. Tulosten mukaan 83
prosenttia kyselytutkimukseen vastanneista koki, että heidän tietämyksensä
eurooppalaiseen kulttuuriin, identiteettiin ja perintöön liittyvistä seikoista
oli lisääntynyt ohjelman toimintaan osallistumisen ansiosta. Vastaajista 75
prosenttia totesi tuntevansa itsensä eurooppalaisemmaksi, ja 71 prosenttia
tunsi enemmän olevansa osa Euroopan unionia. Vastaajista 82 prosenttia tunsi
enemmän solidaarisuutta muita eurooppalaisia kohtaan.
1.5.4.     Yhteensopivuus muiden
kyseeseen tulevien välineiden kanssa ja mahdolliset synergiaedut
Euroopan
unionista tehdyn sopimuksen 10–11 artiklassa tunnustetaan jokaisen kansalaisen
oikeus osallistua demokraattiseen toimintaan unionissa ja että päätökset on
tehtävä mahdollisimman avoimesti ja mahdollisimman lähellä kansalaisia. Lisäksi
sopimuksessa vaaditaan, että kansalaisille ja etujärjestöille annetaan
mahdollisuus vaihtaa mielipiteitä kaikilla unionin toiminta-aloilla ja että
toimielimet käyvät avointa ja säännöllistä vuoropuhelua etujärjestöjen ja
kansalaisyhteiskunnan kanssa. 
Merkityksellisenä
ja täysin selväsanaisena ilmauksena Lissabonin sopimuksen määräyksistä
puheenjohtaja Barroso peräänkuulutti varsinkin syyskuussa 2009 antamissaan
poliittisissa suuntaviivoissa huomattavasti voimakkaampaa keskittymistä
kansalaisiin, joiden olisi oltava EU:n politiikan keskipisteessä. Kuten
jäljempänä kuvataan, suunnitelmissa on liittää seuraavan sukupolven
Kansalaisten Eurooppa -ohjelma paljon tiiviimmin konkreettiseen politiikan
laadintaan. Tämän seurauksena yhteistyö tulee tiivistymään politiikat ja
ohjelmat täytäntöönpanevien komission yksiköiden välillä. 
Ohjelma
on yksi välineistä, joilla EU-sopimuksen 10–11 artiklan demokraattiset
periaatteet liitetään EU:n moniin alakohtaisiin politiikkoihin luopumatta
vuoropuheluista, joita Euroopan komissio käy kansalaisten, sidosryhmien ja
intressitahojen kanssa. Seuraavan sukupolven Kansalaisten Eurooppa -ohjelma
antaa kansalaisille mahdollisuuksia vaihtaa näkemyksiä kaikista unionin
toimialoista kaikissa virallisen päätöksentekoprosessin vaiheissa. Hankkeiden
aihepiirien liittämisellä paikalliseen ja alueelliseen yhteyteen ja
sidosryhmien koostumuksella on merkittäviä synergiaetuja muiden unionin
ohjelmien kanssa muun muassa työllisyyden, sosiaaliasioiden, yhtäläisten
mahdollisuuksien, koulutuksen, nuorison, kulttuurin, oikeusasioiden ja
aluepolitiikan aloilla.
1.6.        Toiminnan ja sen
rahoitusvaikutusten kesto 
x Ehdotuksen/aloitteen mukaisen toiminnan kesto
on rajattu. 
–     
x Ehdotuksen/aloitteen mukainen toiminta alkaa 1.1.2014 ja päättyy
31.12.2020 
–     
x Rahoitusvaikutukset alkavat vuonna 2014 ja päättyvät vuonna 2022. 
¨ Ehdotuksen/aloitteen mukaisen toiminnan kestoa
ei ole rajattu.
–     
Käynnistysvaihe alkaa vuonna VVVV ja päättyy vuonna
VVVV,
–     
minkä jälkeen toteutus täydessä laajuudessa.
1.7.        Hallinnointitapa
(hallinnointitavat)[11] 
x komissio hallinnoi suoraan keskitetysti

x välillinen keskitetty hallinnointi, jossa täytäntöönpanotehtäviä on siirretty
–     
x toimeenpanovirastoille 
–     
¨  yhteisöjen perustamille elimille[12]

–     
¨  kansallisille julkisoikeudellisille elimille tai julkisen palvelun
tehtäviä hoitaville elimille 
–     
¨  henkilöille, joille on annettu tehtäväksi toteuttaa Euroopan
unionista tehdyn sopimuksen V osaston mukaisia erityistoimia ja jotka nimetään
varainhoitoasetuksen 49 artiklan mukaisessa perussäädöksessä 
¨ hallinnointi yhteistyössä jäsenvaltioiden kanssa 
¨ hajautettu hallinnointi yhteistyössä kolmansien maiden kanssa 
¨ hallinnointi yhteistyössä kansainvälisten järjestöjen kanssa (tarkennettava)
Jos käytetään useampaa kuin yhtä
hallinnointitapaa, huomautuksille varatussa kohdassa olisi annettava
lisätietoja.
Huomautukset: 
2.           HALLINNOINTI 
2.1.        Seuranta- ja
raportointisäännöt 
Ilmoitetaan sovellettavat aikavälit ja edellytykset.
Komissio
toimittaa Euroopan parlamentille, neuvostolle, Euroopan talous- ja
sosiaalikomitealle sekä alueiden komitealle
1.
väliarviointia koskevan kertomuksen saaduista tuloksista sekä tämän ohjelman
täytäntöönpanon laadullisista ja määrällisistä näkökohdista viimeistään 31.
joulukuuta 2017.
2.
tiedonannon tämän ohjelman jatkamisesta viimeistään 31. joulukuuta 2018.
3.
jälkiarviointia koskevan kertomuksen viimeistään 1. heinäkuuta 2023.
2.2.        Hallinnointi- ja
valvontajärjestelmä 
2.2.1.     Todetut riskit 
A: Keskeiset riskit ja
tärkeimmät virhelähteet
Tulevalle
Kansalaisten Eurooppa -ohjelmalle on nykyisen ohjelman perusteella kartoitettu
seuraavat keskeiset riskit ja virhelähteet:
-
Erityinen kohderyhmä: useimmat ohjelmaan osallistuvista ovat todennäköisesti
pieniä tai keskisuuria organisaatioita. Niistä kaikilla ei ole vahvaa
taloudellista asemaa eikä kehittyneitä hallintorakenteita. Tällä voi olla
vaikutus niiden rahoitukselliseen ja toiminnalliseen kykyyn hallinnoida
EU-rahoitusta;
-
On olemassa rajallinen kaksinkertaisen rahoituksen riski, sillä yksiköt voivat
saada useita avustuksia EU:n eri ohjelmista.
On
huomattava, että useimpia nykyisen Kansalaisten Eurooppa -ohjelman toimia
hallinnoi koulutuksen, audiovisuaalialan ja kulttuurin toimeenpanovirasto
(EACEA). Tätä saatetaan jatkaa tulevassa ohjelmassa. 
Toimeenpanoviraston
hallinnoimien toimien osalta 
Komissio
huolehtii toimeenpanovirastojen osalta vaadittavista valvontatoimenpiteistä
varainhoitoasetuksen 59 artiklan mukaisesti [toimeenpanovirastoista annetun
neuvoston asetuksen (EY) N:o 58/2003 mukaisesti].
Lisäksi
komissio seuraa ja valvoo, että toimeenpanovirasto saavuttaa asianmukaiset
valvontatavoitteet sen hallinnoitavaksi annettavien toimien osalta. Tämä
valvonta sisällytetään toimeenpanovirastosta vastaavan pääosaston ja
toimeenpanoviraston välistä yhteistyötä koskeviin ehtoihin ja
toimeenpanoviraston puolivuosittaiseen raportointiin.
Ehdotetussa
ohjelmassa suunniteltujen yksinkertaistamistoimenpiteiden pitäisi vähentää
virheiden riskiä vielä lisää.
Komission
suoraan hallinnoimien toimien osalta
Komissio
aikoo hallinnoida suoraan mahdollisimman vähäistä määrää avustuksia ja
palvelusopimuksia.
Nykyisen
ohjelman aikana havaittujen virheiden analyysi osoittaa, että virheissä on
useimmiten kysymys edunsaajien kyvyttömyydestä esittää todentavia asiakirjoja
tai että esitetyt asiakirjat ovat puutteellisia. Toteutetuilla korjaavilla
toimilla pitäisi voida vähentää havaittujen virheiden määrää ennen nykyisen
monivuotisen rahoituskehyksen päättymistä. Toimiin sisältyvät myös edunsaajien
velvoitteita koskevat tiedotustoimet. Näin siirrytään kohti hankkeiden
tulosperusteista päättämistä.
Myös
keskitettyjen suorien toimien tapauksessa suunnitelluilla yksinkertaistuksilla
autetaan pienentämään virheiden riskiä.
B: Arvioitu virheosuus
Vuosina
2009–2010 monivuotinen virheprosentti oli 1,40–1,50 prosenttia. 
Useimmat
virheet kuuluivat edellä yksilöityjen tärkeimpien virhelähteiden piiriin.
Vuonna 2010 valmisteltiin virheiden vähentämiseksi toimintasuunnitelma, jota
pannaan parhaillaan toimeen ja joka sisältää toimenpiteitä edunsaajille
toimitettavien, niiden rahoitukseen liittyviä velvoitteita koskevien tietojen
laadun parantamiseksi, strategian seurantakäyntien tehokkuuden ja
vaikuttavuuden parantamiseksi, strategian tositteiden tarkastuksen
tehostamiseksi sekä vuoden 2011 tarkastussuunnitelman konsolidoinnin.
Koska
suunnitelmissa on nykyiseen ohjelmaan verrattuna uusia yksinkertaistamis- ja
valvontatoimenpiteitä (ks. 2.2.2), vaatimustenvastaisuuksien määrä Kansalaisten
Eurooppa -ohjelmassa tulee todennäköisesti olemaan 2 prosentin kynnysarvon
alapuolella. 
2.2.2.     Valvontamenetelmä(t) 
A: EACEA:n kanssa perustettua sisäistä valvontajärjestelmää koskevat
tiedot
Kansalaisten
Eurooppa -ohjelman valvontajärjestelmä on riskiperustainen. Se sisältää
jäljempänä mainitut keskeiset tarkastukset, jotka toteuttaa pääosin EACEA. 
1. Valintavaiheessa
-
hakijoiden toiminnallisten ja rahoituksellisten valmiuksien tarkastaminen
-
tukikelpoisuus- ja hylkäysperusteiden tarkastaminen
- talousarvion
ja sisällön arviointi ja tarkastus
-
oikeudelliset ja rahoitukselliset verifioinnit 
-
mahdollisten päällekkäisrahoitustapausten tunnistaminen soveltuvien
tietojenkäsittelyvälineiden avulla
2. Sopimuksen hallinnointivaiheessa
-
tehtävien eriyttämiseen perustuvat varainhoitoprosessit
-
kiinteämääräisten maksujen ja kertakorvausten käytön lisääminen
virhemahdollisuuksien vähentämiseksi
-
hankkeen talousarvioon perustuvien avustusten osalta lopullisiin tilityksiin
sovellettavien tositteiden tarkastusten määrittely asianomaisten riskien ja
tarkastusten kustannusten perusteella
          *
kynnyksen ylittävien avustusten osalta tilintarkastuslausunnot pakollisia
loppumaksatuksen yhteydessä
          *
pienempien avustusten osalta edunsaajien toimitettava näytteitä laskuista;
näytteiden sisältö määritetään kunkin toimen osalta riskiperustaisen analyysin
perusteella
-
sääntöjen yksinkertaistaminen sekä näistä säännöistä edunsaajille
toimitettavien tietojen selkeyden ja avoimuuden parantaminen 
-
seurantakäyntien tehokkuuden ja vaikuttavuuden parantaminen käyttämällä
riskiperustaisia kriteereitä seurattavien hankkeiden valinnassa ja
laatuperustaisia kriteereitä hankkeiden täytäntöönpanon seurannassa. 
3. Jälkitarkastukset
-
kattavaan riskianalyysiin perustuva vuosittainen jälkitarkastussuunnitelma
(riskiperustainen ja satunnaisotanta) 
-
ad-hoc-tarkastukset, kun on syytä epäillä sääntöjenvastaisuuksia tai petoksia
Tarkastusten
edunsaajille aiheuttaman rasitteen odotetaan vähenevän nykytilanteeseen
verrattuna, sillä yksinkertaistamisen ja edunsaajille toimitettavien tietojen
laadun paranemisen voidaan odottaa vähentävän väärinkäytösten riskiä. 
4. Komission suorittama EACEA:n valvonta
Avustusprosessiin
liittyvien tarkastusten lisäksi komissio huolehtii toimeenpanovirastojen osalta
vaadittavista valvontatoimenpiteistä varainhoitoasetuksen 59 artiklan
mukaisesti. Komissio seuraa ja valvoo, että EACEA saavuttaa asianmukaiset
valvontatavoitteet sen hallinnoitavaksi annettavien toimien osalta. Tämä
valvonta sisällytetään vastaavan pääosaston ja EACEA:n välistä yhteistyötä
koskeviin ehtoihin ja toimeenpanoviraston puolivuosittaiseen raportointiin.
B: EACEA:n hallinnoimien toimien arvioidut valvontakustannukset
1. Valintavaiheessa ja sopimuksen hallinnointivaiheessa
1.1.
Henkilöstökustannukset
Arvio
on tehty ottaen huomioon nykyisen Kansalaisten Eurooppa -ohjelman
valvontatoimet, jotka on suoritettu
-
sellaisen operatiivisen ja varainhoitohenkilöstön toimesta, joiden tehtävänä on
käynnistys ja tarkastus
-
missä tahansa hankkeen elinkaaren vaiheessa (valinta, sopimuksen tekeminen,
maksatus).
 Valvontatoimia suorittavien henkilöiden määrä || Vakiokustannukset || Yhteensä (1 vuosi) 
 Sopimuspohjaiset toimihenkilöt: 6,6 || 64 000 euroa || 422 400 euroa 
 Väliaikaiset toimihenkilöt: 1,6 || 127 000 euroa || 203 200 euroa 
   ||   || Yhteensä ohjelman kestoaikana: 4 379 200 euroa 
1.2. Muut kustannukset
   || Vakiokustannukset || Yhteensä (1 vuosi) 
 Paikan päälle tehtävät tarkastusmatkat || 1 000 euroa || 20 000 euroa 
 Edunsaajien toimittamat tarkastustodistukset || 1 300 euroa || 86 000 euroa 
   ||   || Yhteensä ohjelman kestoaikana: 742 000 euroa 
2. Jälkitarkastukset
2.1 Henkilöstö
 Valvontatoimia suorittavien henkilöiden määrä || Vakiokustannukset || Yhteensä (1 vuosi) 
 Sopimuspohjaiset toimihenkilöt: 0,25 || 64 000 euroa || 16 000 euroa 
 Väliaikaiset toimihenkilöt: 0,05 || 127 000 euroa || 6 350 euroa 
   ||   || Yhteensä ohjelman kestoaikana: 156 450 euroa 
2.2. Jälkitarkastukset
 Satunnaiset, riskiperustaiset ja ad-hoc-tarkastukset || Vakiokustannukset || Yhteensä (1 vuosi) 
   || 10 500 euroa || 98 000 euroa 
   ||   || Yhteensä ohjelman kestoaikana: 686 000 euroa 
3. EACEA:n kokonaisvalvontakustannukset verrattuna hallinnoitavaan
toimintabudjettiin
Kansalaisten
Eurooppa -ohjelman toimintabudjetti on 205,9 miljoonaa euroa, joten EACEA:n
hallinnoimien toimien valvontakustannukset ovat noin 2,90 prosenttia
talousarviosta.
2.3.        Toimenpiteet petosten ja
sääntöjenvastaisuuksien ehkäisemiseksi 
Kaikkien
viranomaisvalvontamekanismien soveltamisen lisäksi PO COMM laatii
petostentorjuntastrategian, joka noudattelee 24. kesäkuuta 2011 hyväksyttyä
komission uutta monivuotista petostentorjuntastrategiaa, jotta voidaan
varmistaa, että pääosaston petoksentorjuntavalvontatoimet ovat komission
strategian mukaisia ja että sen riskinhallintamallissa suuntaudutaan petoksille
alttiiden osa-alueiden ja asianmukaisten vastatoimien kartoittamiseen.
Tarvittaessa perustetaan verkostoryhmiä ja luodaan asianmukaisia tietoteknisiä
välineitä, joilla analysoidaan Kansalaisten Eurooppa ‑ohjelmaan liittyviä
petostapauksia.
On
korostettava, että OLAF:lle on nykyisen Kansalaisten Eurooppa -ohjelman aikana
ilmoitettu vain hyvin vähäinen määrä petoksia (4 tapausta).
Tämä
yhdessä alhaisten virhemäärien kanssa on perusteena sille, että petosten ja
sääntöjenvastaisuuksien ehkäisemiseksi uudessa ohjelmassa toteutettavien
toimenpiteiden on oltava suhteutettuja ja kustannustehokkaita.
Mahdollisten
petosten ja sääntöjenvastaisuuksien vähentämiseksi ehdotetaan seuraavia toimia:

-
Petosten ja sääntöjenvastaisuuksien ehkäiseminen on otettu huomioon jo ohjelman
perusasetelmassa, kun sääntöjä on yksinkertaistettu ja kiinteämääräisen
rahoituksen ja kertakorvausten käyttöä lisätty. 
-
Mahdollisen päällekkäisen rahoituksen varalta tehdään systemaattisesti
tarkastuksia ja useiden avustusten saajat yksilöidään.
-
Ad-hoc-tarkastuksia tehdään, kun on syytä epäillä sääntöjenvastaisuuksia tai
petoksia.
-
Toimeenpanoviraston on raportoitava mahdollisista petoksista ja
sääntöjenvastaisuuksista komissiolle sekä tapauskohtaisesti että säännöllisen
raportointinsa yhteydessä. 
              
3.           EHDOTUKSEN/ALOITTEEN ARVIOIDUT
RAHOITUSVAIKUTUKSET 
3.1.        Kyseeseen tulevat
monivuotisen rahoituskehyksen otsakkeet ja menopuolen budjettikohdat 
·      Talousarviossa jo olevat budjettikohdat 
Monivuotisen rahoituskehyksen otsakkeiden ja
budjettikohtien mukaisessa järjestyksessä.
 Moniv. rahoitus-kehyksen otsake || Budjettikohta || Menolaji || Rahoitusosuudet 
   || JM/EI-JM ([13])   || EFTA-mailta[14]   || ehdokas-mailta[15]   || kolmansilta mailta || varainhoitoasetuksen 18 artiklan 1 kohdan aa alakohdassa tarkoitetut rahoitusosuudet 
 3 || 16.01.04. Kansalaisten Eurooppa Hallintomenot || EI-JM || EI || KYLLÄ || EI || EI 
 3 || 16.05.01.01 Kansalaisten Eurooppa || JM || KYLLÄ || KYLLÄ || EI || EI 
·      Uudet perustettaviksi esitetyt budjettikohdat 
Monivuotisen
rahoituskehyksen otsakkeiden ja budjettikohtien mukaisessa järjestyksessä.
 Moniv. rahoitus-kehyksen otsake || Budjettikohta || Menolaji || Rahoitusosuudet 
 Lukumäärä Turvallisuus ja kansalaisuus || JM/EI-JM || EFTA-mailta || ehdokasmailta || kolmansilta mailta || varainhoitoasetuksen 18 artiklan 1 kohdan aa alakohdassa tarkoitetut rahoitusosuudet 
 3 || [XX.YY.YY.YY]   ||   || KYLLÄ/EI || KYLLÄ/EI || KYLLÄ/EI || KYLLÄ/EI 
3.2.        Arvioidut vaikutukset
menoihin 
3.2.1.     Yhteenveto arvioiduista
vaikutuksista menoihin 
milj. euroa (kolmen desimaalin tarkkuudella)
käypinä hintoina
 Monivuotisen rahoituskehyksen otsake: || 3 || Turvallisuus ja kansalaisuus 
 PO COMM ||   ||   || Vuosi 2014[16]   || Vuosi 2015 || Vuosi 2016 || Vuosi 2017 || Vuosi 2018 || Vuosi 2019 || Vuosi 2020 || Vuosi 2021 || Vuosi 2022 || YHTEENSÄ 
  Toimintamäärärahat ||   ||   ||   ||   ||   ||   ||   ||   ||   ||   
 16.05.01.01 || Sitoumukset || (1) || 27,800 || 27,800 || 28,800 || 29,700 || 29,700 || 30,600 || 31,600 || 0 || 0 || 206,000 
 Maksut || (2) || 16,175 || 23,725 || 28,125 || 28,025 || 29,400 || 30,300 || 30,300 || 11,700 || 8,250 || 206,000 
 Budjettikohdan numero || Sitoumukset || (1a) ||   ||   ||   ||   ||   ||   ||   ||   ||   ||   
 Maksut || (2a) ||   ||   ||   ||   ||   ||   ||   ||   ||   ||   
 Tiettyjen ohjelmien määrärahoista katettavat hallintomäärärahat[17]   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   ||   ||   
 16.01.04. ||   || (3) || 3,200 || 3,200 || 3,200 || 3,300 || 3,300 || 3,400 || 3,400 ||   ||   || 23,000 
 PO COMM:n määrärahat YHTEENSÄ || Sitoumukset || =1+1a +3 || 31,000 || 31,000 || 32,000 || 33,000 || 33,000 || 34,000 || 35,000 ||   ||   || 229,000 
 Maksut || =2+2a+3 || 19,375 || 26,925 || 31,325 || 31,325 || 32,700 || 33,700 || 33,700 || 11,700 || 8,250 || 229,000 
  Toimintamäärärahat YHTEENSÄ || Sitoumukset || (4) || 27,800 || 27,800 || 28,800 || 29,700 || 29,700 || 30,600 || 31,600 || 0 || 0 || 206,000 
 Maksut || (5) || 16,175 || 23,725 || 28,125 || 29,400 || 29,400 || 30,300 || 30,300 || 11,700 || 8,250 || 206,000 
  Tiettyjen ohjelmien määrärahoista katettavat hallintomäärärahat YHTEENSÄ || (6) || 3,200 || 3,200 || 3,200 || 3,300 || 3,300 || 3,400 || 3,400 || 0 || 0 ||   23,000 
 Monivuotisen rahoituskehyksen OTSAKKEESEEN COMM kuuluvat määrärahat YHTEENSÄ || Sitoumukset || =4+ 6 || 31,000 || 31,000 || 32,000 || 33,000 || 33,000 || 34,000 || 35,000 || 0 || 0 || 229,000 
 Maksut || =5+ 6 || 19,375 || 26,925 || 31,325 || 31,325 || 32,700 || 33,700 || 33,700 || 11,700 || 8,250 || 229,000 
Jos
ehdotuksella/aloitteella on vaikutuksia useampaan otsakkeeseen:
  Toimintamäärärahat YHTEENSÄ || Sitoumukset || (4) ||   ||   ||   ||   ||   ||   ||   ||   
 Maksut || (5) ||   ||   ||   ||   ||   ||   ||   ||   
  Tiettyjen ohjelmien määrärahoista katettavat hallintomäärärahat YHTEENSÄ || (6) ||   ||   ||   ||   ||   ||   ||   ||   
 Monivuotisen rahoituskehyksen OTSAKKEISIIN 1–4 kuuluvat määrärahat YHTEENSÄ (viitemäärä) || Sitoumukset || =4+ 6 ||   ||   ||   ||   ||   ||   ||   ||   
 Maksut || =5+ 6 ||   ||   ||   ||   ||   ||   ||   ||   
Komissio saattaa antaa Kansalaisten
Eurooppa -ohjelman täytäntöönpanon toimeenpanoviraston tehtäväksi. Arvioitujen
kustannusten määriä ja jakautumista voi olla tarpeen mukauttaa lopullisesti
päätetyn ulkoistamisasteen mukaisesti.          

 Monivuotisen rahoituskehyksen otsake: || 5 || Hallinto 
milj.
euroa (kolmen desimaalin tarkkuudella) käypinä hintoina
   ||   ||   || Vuosi 2014 || Vuosi 2015 || Vuosi 2016 || Vuosi 2017 || Vuosi 2018 || Vuosi 2019 || Vuosi 2020 || YHTEENSÄ 
 PO: COMM || 
  Henkilöresurssit || 1,216 || 1,216 || 1,216 || 1,216 || 1,216 || 1,216 || 1,216 || 8,512 
  Muut hallintomenot || 0,273 || 0,273 || 0,273 || 0,273 || 0,273 || 0,273 || 0,273 || 1,911 
 PO COMM YHTEENSÄ || Määrärahat || 1,489 || 1,489 || 1,489 || 1,489 || 1,489 || 1,489 || 1,489 || 10,423 
 Monivuotisen rahoituskehyksen OTSAKKEESEEN 5 kuuluvat määrärahat YHTEENSÄ || (Sitoumukset yhteensä = = maksut yhteensä) || 1,489 || 1,489 || 1,489 || 1,489 || 1,489 || 1,489 || 1,489 || 10,423 
milj. euroa (kolmen desimaalin tarkkuudella)
   ||   ||   || Vuosi 2014[18]   || Vuosi 2015 || Vuosi 2016 || Vuosi 2017 || Vuosi 2018 || Vuosi 2019 || Vuosi 2020 || Vuosi 2021 || Vuosi 2022 || YHTEENSÄ 
 Monivuotisen rahoituskehyksen OTSAKKEISIIN 1–5 kuuluvat määrärahat YHTEENSÄ || Sitoumukset || 32,489 || 32,489 || 33,489 || 34,489 || 34,489 || 35,489 || 36,489 ||   ||   || 239,423 || 
 Maksut || 20,864 || 28,414 || 32,814 || 32,814 || 34,189 || 35,189 || 35,189 || 11,700 || 8,250 || 239,423 || 
3.2.2.     Arvioidut vaikutukset
toimintamäärärahoihin 
–     
¨  Ehdotus/aloite ei edellytä toimintamäärärahoja. 
–     
x Ehdotus/aloite edellyttää toimintamäärärahoja seuraavasti:
Maksusitoumusmäärärahat,
milj. euroa (kolmen desimaalin tarkkuudella)
 Tavoitteet ja tuotokset   ò ||   ||   || Vuosi 2014 || Vuosi 2015 || Vuosi 2016 || Vuosi 2017 || Vuosi 2018 || Vuosi 2019 || Vuosi 2020 || YHTEENSÄ 
 TUOTOKSET 
 Tyyppi[19]   || Keskimäär. kustan-nukset || Tuotosten määrä || Kus-tan-nus || Tuotosten määrä || Kustannus || Tuotosten määrä || Kustannus || Tuotosten määrä || Kustannus || Tuotosten määrä || Kustannus || Tuotosten määrä || Kustannus || Tuotosten määrä || Kustannus || Lukumäärä yhteensä || Kustannukset yhteensä 
 Toimi 1 Tietoisuuden lisääminen muistiperinnöstä sekä unionin historiasta, identiteetistä ja tavoitteista virittämällä keskustelua, pohdintaa ja verkottumista ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Kumppanuudet (3 vuotta) || Toiminta-avustukset || 0,175 || 8 || 1,400 || 8 || 1,400 || 8 || 1,400 || 10 || 1,750 || 10 || 1,750 || 10 || 1,750 || 0 || 0,000 || 54 || 9,450 
 - Rakenteellinen tuki (1 vuosi) || Toiminta-avustukset || 0,100 || 4 || 0,400 || 4 || 0,400 || 4 || 0,400 || 5 || 0,500 || 5 || 0,500 || 5 || 0,500 || 23 || 2,300 || 50 || 5,000 
 Muistiperintöön liittyvät hankkeet || Toimikohtaiset avustukset || 0,050 || 56 || 2,800 || 56 || 2,800 || 59 || 2,950 || 59 || 2,950 || 59 || 2,950 || 61 || 3,050 || 62 || 3,100 || 412 || 20,600 
 EU:n historiaan, identiteettiin ja tavoitteisiin liittyvät hankkeet || Toimikohtaiset avustukset || 0,050 || 19 || 0,950 || 19 || 0,950 || 21 || 1,050 || 22 || 1,100 || 22 || 1,100 || 24 || 1,200 || 24 || 1,200 || 151 || 7,550 
 Välisumma erityistavoite 1 || 87 || 5,550 || 87 || 5,550 || 92 || 5,800 || 96 || 6,300 || 96 || 6,300 || 100 || 6,500 || 109 || 6 600 || 667 || 42,600 
 Toimi 2[20] Demokraattiseen toimintaan osallistumisen ja kansalaisvaikuttamisen kannustaminen unionin tasolla parantamalla kansalaisten ymmärrystä unionin politiikan laadintaprosessista ja lisäämällä heidän mahdollisuuksiaan osallistua kansalaisyhteiskuntaan ja vapaaehtoistoimintaan unionin tasolla. ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Kansalaisten kokoukset || Toimikohtainen avustus || 0,010 || 300 || 3,000 || 300 || 3,000 || 300 || 3,000 || 300 || 3,000 || 300 || 3,000 || 300 || 3,000 || 300 || 3,000 || 2,100 || 21,000 
 -Ystävyyskaupunkitoiminnan verkostot || Toimikohtainen avustus || 0,050 || 118 || 5,900 || 118 || 5,900 || 118 || 5,900 || 119 || 5,950 || 119 || 5,950 || 120 || 6,000 || 126 || 6,300 || 838 || 41,900 
 - Kansalaisten ja kansalaisjärjestöjen hankkeet || Toimikohtainen avustus || 0,080 || 45 || 3,600 || 45 || 3,600 || 50 || 4,000 || 50 || 4,000 || 50 || 4,000 || 55 || 4,400 || 55 || 4,400 || 350   || 28,000 
 - Kumppanuudet (3 vuotta) || Toiminta-avustukset || 0,175 || 30 || 5,250 || 30 || 5,250 || 30 || 5,250 || 32 || 5,600 || 32 || 5,600 || 32 || 5,600 || 0 || 0,000 || 186 || 32,550 
 - Rakenteellinen tuki (1 vuosi) || Toiminta-avustukset || 0,100 || 14 || 1,400 || 14 || 1,400 || 15 || 1,500 || 15 || 1,500 || 15 || 1,500 || 15 || 1,500 || 72 || 7,200 || 160 || 16,000 
 Välisumma erityistavoite 2 || 507 || 19,150 || 507 || 19,150 || 513 || 19,650 || 516 || 20,050 || 516 || 20,050 || 522 || 20,500 || 553 || 20,900 || 3634 || 139,450 
 Toimi 3 Hankkeen tulosten analyysi, levitys ja hyödyntäminen ||   
 - Vertaistarkastelu || Toimikohtaiset avustukset/Julkiset hankinnat || 0,500 || 2 || 1,000 || 2 || 1,000 || 2 || 1,000 || 2 || 1,000 || 2 || 1,000 || 2 || 1,000 || 2 || 1,000 || 14 || 7,000 
 - Tutkimukset ja viestintäpalvelut || Julkiset hankinnat || 0,250 || 1 || 0,250 || 1 || 0,250 || 2 || 0,500 || 2 || 0,500 || 2 || 0,500 || 3 || 0,750 || 5 || 1,250 || 16 || 4,000 
 - Tukitoimenpiteet || Toimikohtaiset avustukset || 0,075 || 6 || 0,450 || 6 || 0,450 || 6 || 0,450 || 6 || 0,450 || 6 || 0,450 || 6 || 0,450 || 6 || 0,450 || 42 || 3,150 
 - Puheenjohtajakauden tapahtumat || Toimikohtaiset avustukset || 0,250 || 2 || 0,500 || 2 || 0,500 || 2 || 0,500 || 2 || 0,500 || 2 || 0,500 || 2 || 0,500 || 2 || 0,500 || 14 || 3,500 
 - Tukirakenteet jäsenvaltioissa || Toiminta-avustukset || 0,030 || 30 || 0,900 || 30 || 0,900 || 30 || 0,900 || 30 || 0,900 || 30 || 0,900 || 30 || 0,900 || 30 || 0,900 || 210 || 6,300 
 Välisumma erityistavoite 3 || 41 || 3,100 || 41 || 3,100 || 42 || 3,350 || 42 || 3,350 || 42 || 3,350 || 43 || 3,600 || 45 || 4,100 || 296 || 23,950 
 KUSTANNUKSET YHTEENSÄ || 635 || 27,800 || 635 || 27,800 || 647 || 28,800 || 654 || 29,700 || 654 || 29,700 || 665 || 30,600 || 707 || 31,600 || 4597 || 206,000 
3.2.3.     Arvioidut vaikutukset hallintomäärärahoihin
3.2.3.1.  Yhteenveto 
–      ¨  Ehdotus/aloite ei
edellytä hallintomäärärahoja. 
–      x Ehdotus/aloite
edellyttää hallintomäärärahoja seuraavasti:
milj. euroa (kolmen desimaalin tarkkuudella)
   || Vuosi 2014 || Vuosi 2015 || Vuosi 2016 || Vuosi 2017 || Vuosi 2018 || Vuosi 2019 || Vuosi 2020 || YHTEENSÄ 
 Monivuotisen rahoituskehyksen OTSAKE 5 ||   ||   ||   ||   ||   ||   ||   ||   
 Henkilöresurssit || 1,216 || 1,216 || 1,216 || 1,216 || 1,216 || 1,216 || 1,216 ||   
 Muut hallintomenot || 0,273 || 0,273 || 0,273 || 0,273 || 0,273 || 0,273 || 0,273 ||   
 Monivuotisen rahoituskehyksen OTSAKE 5, välisumma || 1,489 || 1,489 || 1,489 || 1,489 || 1,489 || 1,489 || 1,489 ||   
 Monivuotisen rahoituskehyksen OTSAKKEESEEN 5 sisältymättömät[21]   ||   ||   ||   ||   ||   ||   ||   ||   
 Henkilöresurssit ||   ||   ||   ||   ||   ||   ||   ||   
 Muut hallintomenot ||   ||   ||   ||   ||   ||   ||   ||   
 Monivuotisen rahoituskehyksen OTSAKKEESEEN 5 sisältymättömät, välisumma ||   ||   ||   ||   ||   ||   ||   ||   
 YHTEENSÄ || 1,489 || 1,489 || 1,489 || 1,489 || 1,489 || 1,489 || 1,489 || 10,423 
HUOM: Lukuja muutetaan tarvittaessa
suunnitellun ulkoistamismenettelyn tulosten mukaisesti.        
3.2.3.2.  Henkilöresurssien arvioitu
tarve 
–     
¨  Ehdotus/aloite ei edellytä henkilöresursseja. 
–     
x Ehdotus/aloite edellyttää henkilöresursseja seuraavasti:
arvio kokonaislukuina (tai enintään yhden desimaalin tarkkuudella)
 ||   || Vuosi 2014 || Vuosi 2015 || Vuosi 2016 || Vuosi 2017 || Vuosi 2018 || Vuosi 2019 || Vuosi 2020 
  Henkilöstötaulukkoon sisältyvät virat/toimet (virkamiehet ja väliaikaiset toimihenkilöt) || 
 || XX 01 01 01 (päätoimipaikka ja komission edustustot EU:ssa) || 9 || 9 || 9 || 9 || 9 || 9 || 9 
 || XX 01 01 02 (edustustot EU:n ulkopuolella) ||   ||   ||   ||   ||   ||   ||   
 || XX 01 05 01 (epäsuora tutkimustoiminta) ||   ||   ||   ||   ||   ||   ||   
 || 10 01 05 01 (suora tutkimustoiminta) ||   ||   ||   ||   ||   ||   ||   
 ||  Ulkopuolinen henkilöstö (kokoaikaiseksi muutettuna)[22]   || 
 || XX 01 02 01 (kokonaismäärärahoista katettavat sopimussuhteiset toimihenkilöt, vuokrahenkilöstö ja kansalliset asiantuntijat) || 1 || 1 || 1 || 1 || 1 || 1 || 1 
 || XX 01 02 02 (sopimussuhteiset ja paikalliset toimihenkilöt, vuokrahenkilöstö, nuoremmat asiantuntijat ja kansalliset asiantuntijat EU:n ulkopuolisissa edustustoissa) ||   ||   ||   ||   ||   ||   ||   
 || XX 01 04 yy[23]   || - päätoimipaikassa[24]   ||   ||   ||   ||   ||   ||   ||   
 || - EU:n ulkop. edustustoissa ||   ||   ||   ||   ||   ||   ||   
 || XX 01 05 02 (epäsuora tutkimustoiminta: sopimussuhteiset toimihenkilöt, vuokrahenkilöstö ja kansalliset asiantuntijat) ||   ||   ||   ||   ||   ||   ||   
 || 10 01 05 02 (suora tutkimustoiminta: sopimussuhteiset toimihenkilöt, vuokrahenkilöstö ja kansalliset asiantuntijat) ||   ||   ||   ||   ||   ||   ||   
 || Muu budjettikohta (mikä?) ||   ||   ||   ||   ||   ||   ||   
 || YHTEENSÄ || 10 || 10 || 10 || 10 || 10 || 10 || 10 
XX viittaa
kyseessä olevaan toimintalohkoon eli talousarvion osastoon.
Henkilöresurssien tarve katetaan toimen
hallinnointiin jo osoitetulla pääosaston henkilöstöllä ja/tai pääosastossa
toteutettujen henkilöstön uudelleenjärjestelyjen tuloksena saadulla
henkilöstöllä sekä tarvittaessa sellaisilla lisäresursseilla, jotka toimea
hallinnoiva pääosasto voi saada käyttöönsä vuotuisessa määrärahojen
jakomenettelyssä talousarvion puitteissa. Lukuja luonnollisesti muutetaan
suunnitellun ulkoistamismenettelyn tulosten mukaisesti.
Kuvaus henkilöstön tehtävistä:
 Virkamiehet ja väliaikaiset toimihenkilöt || Ohjelman koordinointi ja yhteydet toimeenpanovirastoon 
 Ulkopuolinen henkilöstö ||   
3.2.4.     Yhteensopivuus nykyisen
monivuotisen rahoituskehyksen kanssa 
–     
x Ehdotus/aloite on nykyisen monivuotisen rahoituskehyksen mukainen.
–     
¨  Ehdotus/aloite edellyttää rahoituskehyksen asianomaisen otsakkeen
rahoitussuunnitelman muuttamista.
Selvitys
rahoitussuunnitelmaan tarvittavista muutoksista, mainittava myös kyseeseen
tulevat budjettikohdat ja määrät
[ei
ole]
–     
¨  Ehdotus/aloite edellyttää joustovälineen varojen käyttöön ottamista
tai monivuotisen rahoituskehyksen tarkistamista[25].
Selvitys
tarvittavista toimenpiteistä, mainittava myös kyseeseen tulevat
rahoituskehyksen otsakkeet, budjettikohdat ja määrät
[ei
ole]
3.2.5.     Ulkopuolisten tahojen
osallistuminen rahoitukseen 
–     
x Ehdotuksen/aloitteen rahoittamiseen ei osallistu ulkopuolisia tahoja. 
–     
Ehdotuksen/aloitteen rahoittamiseen osallistuu
ulkopuolisia tahoja seuraavasti (arvio):
määrärahat,
milj. euroa (kolmen desimaalin tarkkuudella)
   || Vuosi N || Vuosi N+1 || Vuosi N+2 || Vuosi N+3 || …ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) || Yhteensä 
 Rahoitukseen osallistuva taho ||   ||   ||   ||   ||   ||   ||   ||   
 Yhteisrahoituksella katettavat määrärahat YHTEENSÄ ||   ||   ||   ||   ||   ||   ||   ||   
3.3.        Arvioidut vaikutukset
tuloihin 
–     
x Ehdotuksella/aloitteella ei ole vaikutuksia tuloihin.
–     
¨  Ehdotuksella/aloitteella on vaikutuksia tuloihin seuraavasti:
–                   
¨         vaikutukset omiin varoihin 
–                   
¨         vaikutukset sekalaisiin tuloihin 
milj.
euroa (kolmen desimaalin tarkkuudella)
 Tulopuolen budjettikohta || Käytettävissä olevat määrärahat kuluvana varainhoitovuonna || Ehdotuksen/aloitteen vaikutus[26]   
 Vuosi N || Vuosi N+1 || Vuosi N+2 || Vuosi N+3 || …ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) 
 …. artikla ||   ||   ||   ||   ||   ||   ||   ||   
Vastaava(t) menopuolen budjettikohta
(budjettikohdat) käyttötarkoitukseensa sidottujen sekalaisten tulojen
tapauksessa:
Selvitys tuloihin kohdistuvan vaikutuksen
laskentamenetelmästä.
[1]               EUVL
C , , s. .
[2]               KOM(2010)
2020 lopullinen, 3.3.2010.
[3]               Euroopan
parlamentin ja neuvoston asetus (EU) N:o 211/2011, annettu 16 päivänä helmikuuta
2011, kansalaisaloitteesta (EUVL L 65, 11.3.2011, s. 1).
[4]               EUVL
L 378, 27.12.2006. s. 32.
[5]               EUVL
L 55, 28.2.2011, s.13.
[6]               Neuvoston
asetus (EY, Euratom) N:o 1605/2002, annettu 25 päivänä kesäkuuta
2002, Euroopan yhteisöjen yleiseen talousarvioon sovellettavasta
varainhoitoasetuksesta (’varainhoitoasetus’), EYVL L 248, 16.9.2002, s. 1.
- Asetus sellaisena kuin se on muutettuna 13 päivänä joulukuuta 2006 annetulla
asetuksella (EY, Euratom) N:o 1995/2006 (EUVL L 390, 30.12.2006, s. 1).
[7]               Komission
tiedonanto Euroopan parlamentille, neuvostolle, Euroopan talous- ja
sosiaalikomitealle ja alueiden komitealle ”Eurooppa 2020 -strategiaa tukeva
talousarvio”, Osa II (politiikkoja koskevat luvut), KOM(2011) 500 lopullinen,
29.6.2011.
[8]               Komission
tiedonanto Euroopan parlamentille, neuvostolle, Euroopan talous- ja
sosiaalikomitealle ja alueiden komitealle ”Eurooppa 2020 -strategiaa tukeva
talousarvio”, Osa II (politiikkoja koskevat luvut), KOM(2011) 500 lopullinen,
29.6.2011.
[9]               ABM:
toimintoperusteinen johtaminen; ABB: toimintoperusteinen budjetointi.
[10]             Sellaisina
kuin nämä on määritelty varainhoitoasetuksen 49 artiklan 6 kohdan a
tai b alakohdassa.
[11]             Kuvaukset
eri hallinnointitavoista ja viittaukset varainhoitoasetukseen ovat saatavilla
budjettipääosaston verkkosivuilla osoitteessa http://www.cc.cec/budg/man/budgmanag/budgmanag_en.html
[12]             Sellaisina
kuin nämä on määritelty varainhoitoasetuksen 185 artiklassa.
[13]             JM
= jaksotetut määrärahat; EI-JM = jaksottamattomat määrärahat.
[14]             EFTA:
Euroopan vapaakauppaliitto. 
[15]             Ehdokasmaat
ja tapauksen mukaan mahdolliset ehdokasmaat.
[16]             Vuosi
N on ehdotuksen/aloitteen toteutuksen aloitusvuosi.
[17]             Tekninen
ja/tai hallinnollinen apu sekä EU:n ohjelmien ja/tai toimien toteuttamiseen
liittyvät tukimenot (entiset BA-budjettikohdat), epäsuora ja suora
tutkimustoiminta.
[18]             Vuosi
N on ehdotuksen/aloitteen toteutuksen aloitusvuosi.
[19]             Tuotokset
ovat tuloksena olevia tuotteita ja palveluita (esim. rahoitettujen opiskelijavaihtojen
määrä tai rakennetut tiekilometrit).
[20]             Kuten
kuvattu kohdassa 1.4.2. ”Erityistavoitteet”.
[21]             Tekninen
ja/tai hallinnollinen apu sekä EU:n ohjelmien ja/tai toimien toteuttamiseen
liittyvät tukimenot (entiset BA-budjettikohdat), epäsuora ja suora tutkimustoiminta.
[22]             Sopimussuhteiset
toimihenkilöt, vuokrahenkilöstö, nuoremmat asiantuntijat, paikalliset
toimihenkilöt ja kansalliset asiantuntijat. 
[23]             Toimintamäärärahoista
katettavan ulkopuolisen henkilöstön enimmäismäärä (entiset BA-budjettikohdat).
[24]             Etenkin
rakennerahastot, Euroopan maaseudun kehittämisen maatalousrahasto
(maaseuturahasto) ja Euroopan kalatalousrahasto.
[25]             Katso
toimielinten sopimuksen 19 ja 24 kohta.
[26]             Perinteiset
omat varat (tulli- ja sokerimaksut) on ilmoitettava nettomääräisinä eli bruttomäärästä
on vähennettävä kantokuluja vastaava 25 prosentin osuus.